2 Οι άνθρωποι έχουν έμφυτη επιθυμία προς τη γλυκιά γεύση. Η ταξινόμηση των γλυκαντικών ουσιών είναι πολύ δύσκολή. Μια κατάταξη θα μπορούσε να είναι σε: Θρεπτικές ή μη Ζάχαρα ή όχι Φυσικές ή τεχνικές\n3 Γλυκόζη Είναι ο πιο διαδεδομένος μονοσακχαρίτης στη φύση. Βρίσκεται σε όλα τα φυτά και τα φρούτα, στο μέλι είτε μόνη είτε με άλλα σάκχαρα. Είναι άσπρη κρυσταλλική ουσία με γλυκιά γεύση. Σχετική γλυκύτητα 74,3 Τη βρίσκουμε σε δύο μορφές Γλυκόζη σιρόπι, 20 50% Κρυσταλλική γλυκόζη 91%\n4 Φρουκτόζη Αποτελεί το δεύτερο σε σημασία μονοσακχαρίτη. Βρίσκεται στα ώριμα φρούτα, στο μέλι. Υπάρχει σε δύο μορφές: Σιρόπι φρουκτόζης Κρυσταλλική φρουκτόζη Σχετική γλυκύτητα 173,3\n5 Ζαχαρόζη, κοινή ζάχαρη Ο σπουδαιότερος διζαχαρίτης Αποτελείται από ένα μόριο γλυκόζης και ένα μόριο φρουκτόζης που συνδέονται με ειδικό δεσμό. Παράγεται από ζαχαροκάλαμα και ζαχαρότευτλα.\n6 Τύποι ζάχαρης Η ζάχαρη κυκλοφορεί σε διάφορους τύπους που διαφέρουν στο μέγεθος των κρυστάλλων και στη μορφή. Συνηθισμένη κρυσταλλική ζάχαρη Ζάχαρη caster, μικρότεροι κρύσταλλοι Άχνη ζάχαρη, άλεσμα κανονικής\n7 Μελάσα Υποπροϊόν της παραγωγικής διαδικασίας της ζάχαρης. Παχύρευστο σιρόπι που περιέχει ζάχαρη και άλλα σάκχαρα. Έχουμε δύο κατηγορίες: Τη βρώσιμη και Τη μη βρώσιμη\n8 Άλλοι τύποι ζάχαρης Σκούρα ζάχαρη Μείγμα άσπρης ζάχαρης με μελάσα. Χρησιμοποιούνται για τη γεύση και το άρωμα τους. Τα σιρόπια ζάχαρης Λέγονται και υγρή ζάχαρη και είναι σιρόπια καθαρής ζαχαρόζης.\n9 Τεχνικές ιδιότητες ζάχαρης Δίνει γλυκιά γεύση Εξισορροπεί τις υπόλοιπες τρεις γεύσεις Δίνει σώμα στα παρασκευάσματα Προφυλάσσει από μικροβιακές προσβολές Δίνει χρώμα Διαλύεται εύκολα στο νερό Αποτελεί θρεπτική ύλη Χρησιμοποιείται ως τροφή των ζυμομυκήτων\n10 Αντικατάσταση ζάχαρης Πρώτες ύλες με φθηνότερη τιμή Απαίτηση ειδικών χαρακτηριστικών Ιατρικοί λόγοι Δίνει θερμίδες 4 kcal/gr Επίτευξη ειδικών γεύσεων\n11 Λακτόζη Διζαχαρίτης με ένα μόριο γλυκόζης και ένα μόριο γαλακτόζης. Είναι άσπρη κρυσταλλική ουσία με μικρή γλυκύτητα. Η μεγαλύτερη εφαρμογή της είναι σε παιδικές και βρεφικές τροφές.\n12 Μαλτόζη Διζαχαρίτης με δύο μόρια γλυκόζης. Δεν χρησιμοποιείται ως αυτούσιο συστατικό. Είναι άσπρη κρυσταλλική ουσία με ελαφρά γλυκιά γεύση. Παράγονται ειδικά αμυλοσιρόπια με μεγάλη περιεκτικότητα σε μαλτόζη.\n13 Πολυόλες Ουσίες φυσικές ή τεχνητές με γλυκιά γεύση. Αντικαθιστούν τη ζάχαρη σε προϊόντα αρτοποιίας και ζαχαροπλαστικής. Παλλατινίτης, σε κρυσταλλική μορφή, τσίχλες, σοκολάτες, κέικ. Λακτιτόλη, από λακτόζη, τσίχλες, σοκολάτες,σιρόπια.\n14 Ξυλιτόλη, σε κάποια φρούτα και λαχανικά. Μαλτιτόλη, καραμέλες, τσίχλες. Σορβιτόλη, φυσική ουσία που περιέχεται σε πολλά φυτά και φρούτα. Έχει γλυκύτητα 50-60% της ζάχαρης και θεωρείται η πιο γλυκιά από τις πολυόλες.\n15 Τεχνητές γλυκαντικές ύλες Ουσίες με γλυκιά γεύση που δεν υπάρχουν στη φύση. Ζαχαρίνη, παράγωγο πετρελαίου. Ασπαρτάμη, άσπρη, άοσμη ουσία με γλυκιά γεύση. Ακεσουλφάμη Κ, περίπου 200 φορές πιο γλυκιά από ζάχαρη.\n16 Μέλι Το τρόφιμο που παράγουν οι μέλισσες από το νέκταρ ανθέων που συλλέγουν, μεταποιούν, αναμιγνύουν με δικές τους ουσίες, αποταμιεύουν και ωριμάζουν μέσα στις κερήθρες της κυψέλης. Μπορεί να είναι ρευστό, παχύρευστο ή κρυσταλλωμένο.\n17 Είδη μελιού Ανάλογα με την προέλευση Μέλι από νέκταρ λουλουδιών: Θυμάρι Εσπεριδοειδών Ευκαλύπτου Μέντας Ρίγανης Λεβάντας Ακακίας\n18 Μέλι από μελιτώματα ή κωνοφόρων: Πευκόμελο Ελατόμελο Δασόμελο Ανάλογα με τρόπο παραλαβής: Μέλι με κερήθρες Μέλι στραγγισμένο Μέλι από φυγοκέντριση Μέλι πίεσης\n19 Ανάλογα με τον τόπο προέλευσης: Έχουμε τα μέλια ονομασίας προέλευσης και τα μέλια γεωγραφικής ένδειξης. Παραδείγματα αποτελούν το μέλι Αττικής, το μέλι Κυθήρων και το μέλι Θάσου.\n20 Χημική σύσταση Κυριότερα συστατικά: Υδατάνθρακες 77 78% Νερό 14 17% Άλλα συστατικά, 5-6% όπως οργανικά οξέα, ένζυμα, βιταμίνες, αρωματικές ουσίες, χρωστικές, αντιβιοτικές ουσίες κ.τ.λ.\n21 Συντήρηση Το μέλι συντηρείται δύο χρόνια σε δροσερό, ξηρό, σκοτεινό, άοσμο χώρο και σε γυάλινη συσκευασία. Αλλοιώσεις Κρυσταλλωμένο μέλι Ξινισμένο μέλι\n23 Χρήσιμες οδηγίες Αγορά μελιού σε κλειστή, γυάλινη συσκευασία. Και άριστης ποιότητας μέλι μπορεί να ζαχαρώσει. Αποφυγή μελιού που έχει εκτεθεί σε έντονο φως και ήλιο. Το ζαχαρωμένο μέλι επανέρχεται αν θερμανθεί σε μπεν μαρί στους 40 ο C.\n24 Χρήσιμες οδηγίες Η συσκευασία του να κλείνεται καλά μετά από κάθε χρήση. Το ανθόμελο κρυσταλλώνει πιο γρήγορα από τα δασόμελα. Αφήνοντας το μέλι να τρέξει από ψηλά βλέπουμε ότι: Το πυκνόρευστο μέλι είναι καλύτερο από το λεπτόρευστο και Η διακεκομμένη ροή σημαίνει ότι το μέλι είναι νοθευμένο\n«Ολη η αλήθεια για την στέβια και τα έκδοχα που χρησιμοποιούνται!», από την στέβια Sweet Fitness! Ενα πολύ χρήσιμο και ενδιαφέρον άρθρο που ξεκαθαρίζει την παραπληροφόρηση σχετικά με την στέβια! Η στέβια\nΦΥΣΙΚΕΣ ΓΛΥΚΑΝΤΙΚΕΣ ΟΥΣΙΕΣ ΣΤΑ ΤΡΟΦΙΜΑ\nΑ.Τ.Ε.Ι ΚΑΛΑΜΑΤΑΣ ΣΧΟΛΗ ΤΕΧΝΟΛΟΓΙΑΣ ΓΕΩΠΟΝΙΑΣ ΤΜΗΜΑ ΤΕΧΝΟΛΟΓΙΑΣ ΓΕΩΡΓΙΚΩΝ ΠΡΟΪΟΝΤΩΝ ΠΤΥΧΙΑΚΗ ΕΡΓΑΣΙΑ ΦΥΣΙΚΕΣ ΓΛΥΚΑΝΤΙΚΕΣ ΟΥΣΙΕΣ ΣΤΑ ΤΡΟΦΙΜΑ ΤΗΣ ΣΠΟΥΔΑΣΤΡΙΑΣ : ΚΥΡΙΑΚΗΣ ΠΑΠΑΔΟΠΟΥΑΟΥ ΚΑΔΑΜΑΤΑ 2013 ^ΟΛΟΓ/\nΑλεξάνδρειο Τ.Ε.Ι. Θεσσαλονίκης. Σχολή Τεχνολογίας Τροφίμων & Διατροφής\nΑλεξάνδρειο Τ.Ε.Ι. Θεσσαλονίκης Σχολή Τεχνολογίας Τροφίμων & Διατροφής Πτυχιακή Εργασία με τίτλο «Η γνώση του καταναλωτικού κοινού για τις γλυκαντικές ύλες και η θέση τους στη σύγχρονη διατροφή» Επιβλέπουσα\nΤΕΧΝΙΚΕΣ ΓΛΥΚΑΝΤΙΚΕΣ ΟΥΣΙΕΣ ΤΣΟΜΠΑΝΟΓΛΟΥ ΕΛΕΥΘΕΡΙΑ ΣΟΥΛΤΟΥΚΗ ΕΛΕΝΗ ΠΙΠΛΙΟΥ ΕΥΓΕΝΙΑ ΠΑΠΑΔΟΠΟΥΛΟΥ ΧΡΙΣΤΙΝΑ-ΜΑΡΙΑ\nΤΕΧΝΙΚΕΣ ΓΛΥΚΑΝΤΙΚΕΣ ΟΥΣΙΕΣ Τ.Ε.Ι ΤΕΧΝΟΛΟΓΙΑΣ ΤΡΟΦΙΜΩΝ ΤΣΟΜΠΑΝΟΓΛΟΥ ΕΛΕΥΘΕΡΙΑ ΣΟΥΛΤΟΥΚΗ ΕΛΕΝΗ ΠΙΠΛΙΟΥ ΕΥΓΕΝΙΑ ΠΑΠΑΔΟΠΟΥΛΟΥ ΧΡΙΣΤΙΝΑ-ΜΑΡΙΑ Γλυκαντικές Ουσίες Οι γλυκαντικές ουσίες έχουν μπει δραστικά στη\nΣΥΓΚΡΙΣΗ ΤΗΣ ΓΝΩΣΗΣ ΚΑΙ ΧΡΗΣΗΣ ΤΩΝ ΓΛΥΚΑΝΤΙΚΩΝ ΥΛΩΝ ΜΕΤΑΞΥ ΚΑΤΟΙΚΩΝ ΘΕΣΣΑΛΟΝΙΚΗΣ ΚΑΙ ΒΟΛΟΥ\nΑΛΕΞΑΝΔΡΕΙΟ ΤΕΧΝΟΛΟΓΙΚΟ ΕΚΠΑΙΔΕΥΤΙΚΟ ΙΔΡΥΜΑ ΘΕΣΣΑΛΟΝΙΚΗΣ ΤΜΗΜΑ ΔΙΑΤΡΟΦΗΣ ΚΑΙ ΔΙΑΙΤΟΛΟΓΙΑΣ ΣΥΓΚΡΙΣΗ ΤΗΣ ΓΝΩΣΗΣ ΚΑΙ ΧΡΗΣΗΣ ΤΩΝ ΓΛΥΚΑΝΤΙΚΩΝ ΥΛΩΝ ΜΕΤΑΞΥ ΚΑΤΟΙΚΩΝ ΘΕΣΣΑΛΟΝΙΚΗΣ ΚΑΙ ΒΟΛΟΥ ΘΕΟΦΙΛΟΥ ΘΕΟΔΩΡΟΣ Α.Μ.\nΠΤΥΧΙΑΚΗ ΜΕΛΕΤΗ Η ΚΑΤΑΝΑΛΩΣΗ ΤΩΝ LIGHT ΠΡΟΪΟΝΤΩΝ ΣΕ ΑΘΗΝΑ ΚΑΙ ΘΕΣΣΑΛΟΝΙΚΗ\nΑΛΕΞΑΝΔΡΕΙΟ ΤΕΧΝΟΛΟΓΙΚΟ ΕΚΠΑΙΔΕΥΤΙΚΟ ΙΔΡΥΜΑ ΘΕΣΣΑΛΟΝΙΚΗΣ ΣΧΟΛΗ ΤΕΧΝΟΛΟΓΙΑΣ ΓΕΩΠΟΝΙΑΣ ΚΑΙ ΤΕΧΝΟΛΟΓΙΑΣ ΤΡΟΦΙΜΩΝ ΚΑΙ ΔΙΑΤΡΟΦΗΣ ΤΜΗΜΑ ΔΙΑΤΡΟΦΗΣ ΚΑΙ ΔΙΑΙΤΟΛΟΓΙΑΣ ΠΤΥΧΙΑΚΗ ΜΕΛΕΤΗ Η ΚΑΤΑΝΑΛΩΣΗ ΤΩΝ LIGHT ΠΡΟΪΟΝΤΩΝ


ΑΓΙΟΡΕΙΤΙΚΕΣ ΜΝΗΜΕΣ: 13145 - Όρος ασύνορο. Ημερολόγιο Άθωνος 2019. Μέρος 8 (τελευταίο)\nΜανδύας ηγουμενικός, πομπή πανηγυρίζει\nΟ ταπεινός με συμβουλές αιώνιο φως χαρίζει\nΨυχές αιώνιες διαλεχτές που έχουν στη γη πονέσει\nΚαρπό γλυκό να μοιραστείς έλεγξε εσύ αν έχεις\nΜόνο στο μάτι του αδελφού τον κάρφο μην προσέχεις\nΚατάστιχο Αθωνικό με ελπίδα είναι γραμμένο\nΑν είναι τούτο το στερνό, να είναι ευλογημένο!\nΛίγο πριν την πύλη της Κουτλουμουσίου έρχονται στ αυτιά μας ψαλμωδίες και κωδωνοκρουσίες μέσα απ το Μοναστήρι. Δέκα το πρωί… Την έκπληξή μας διαδέχεται μια όμορφη εικόνα που αντικρίζουμε άμα τη εισόδω μας. Ο Γέροντας Χριστόδουλος σήμερα εορτάζει! Μόλις είχε τελειώσει η αγρυπνία! Κυριακή μαζί με τα ονομαστήρια του Γέροντος! Πολλαπλή χαρά! Εκείνος φορώντας τον ηγουμενικό του μανδύα και κρατώντας την ράβδο του, εν πομπή κατευθύνεται προς την πανηγυρική τράπεζα! Όλες οι Καρυές βρίσκονται εδώ! Όλες οι καλύβες και τα κελιά εκπροσωπούνται! Γνωστές μορφές γερόντων που ήρθαν για να τιμήσουν τον γλυκύτατο και πραότατο Κουτλουμουσιανό Ηγούμενο. Συναντάμε και τον πατέρα Αρσένιο από την Παναγούδα! Πάντοτε η Παναγούδα εκπροσωπείται… Κάποτε σε τούτην την αγρυπνία βρισκόταν, στο παρεκκλήσι καθισμένος απέναντι από την Φοβερά Προστασία και ο Άγιος Παϊσιος! Πόση αγάπη είχαν αυτοί οι δύο μεταξύ τους!\nΚαι πόσο νοιαζόταν ο πατήρ Χριστόδουλος τον Άγιο! Λίγο πριν ασθενήσει βαριά ο Άγιος αν και τακτικά εκκλησιαζόταν στο μοναστήρι είχε να παρουσιαστεί περίπου σαράντα μέρες. Ανησύχησαν πάνω στην μονή οι πατέρες και κατέβηκε ως την Παναγούδα ο Γέροντας για να δει τι συμβαίνει. Χτυπούσε την πόρτα αλλά καμιά απόκριση δεν λάβαινε από μέσα! Δίνει μια με δύναμη και ανοίγει. Μόλις μπήκε μέσα γαλήνεψε μέσα του, ενώ πριν είχε ένταση και αγωνία. Βρήκε τον Άγιο να κάθεται κάτω σε ένα μαξιλαράκι και να προσεύχεται. Μπροστά του ένα τσαμπί σταφύλι και λίγο ψωμάκι.\n-Γέροντα τι συμβαίνει; Με συγχωρείτε που μπήκα έτσι μέσα! Μα ανησυχήσαμε τόσες μέρες που δεν ανεβήκατε πάνω!\n-Παπά Χριστόδουλε όλες αυτές τις μέρες τις πέρασα με νηστεία και προσευχή! Έρχονται πολλά άσχημα… Ας μην είναι τόσο βαριά για τους ανθρώπους! Και έτσι όπως με είδε η Παναγία μας που εξαντλήθηκα μου έφερε η ίδια αυτά εδώ να στηριχτώ λίγο! Πάρε λίγο σταφύλι!\nΓεύτηκε ο πατήρ Χριστόδουλος μια γεύση άμοιαστη και ένα άρωμα πρωτόγνωρο!\n–Γέροντα, σαράντα μέρες συνεχόμενες νηστεία και προσευχή!!! πως ήταν η Παναγία μας ;\nΤου έφερε τότε μπροστά του ο Άγιος μια εικόνα της Ιεροσολυμίτισσας.\n-Έτσι ακριβώς είναι η Παναγία μας, είπε ! Πάντοτε έτσι εμφανίζεται! Όπως αποτυπώνεται σε αυτήν την εικόνα!\nΠεριμένουμε στο αρχονταρίκι να τελειώσει η τράπεζα για να πάρουμε δωμάτιο. Το τυπικό της ημέρας έχει μια σπάνια ιδιαιτερότητα. Και πάλι η πομπή εξέρχεται της τραπέζης και επιστρέφει στο καθολικό! Εκεί ψέλνονται και πάλι εόρτιοι ύμνοι της διπλής πανηγύρεως. Ο γέροντας στο τέλος δέχεται ευχές από όλους! Του φιλάμε το χέρι ευχόμενοι και εκείνος ανταποδίδει το πιο γλυκό και καταδεκτικό του χαμόγελο! Αξέχαστες θα μας μείνουν οι εξομολογήσεις του σοφού Αθωνίτη και η απίστευτη ηρεμία που σου μετέδιδε χρόνια πριν στον εξωνάρθηκα της Κουτλουμουσίου εν ώρα μεσονυχτικού. Πλέον ζυγώνει τα ογδόντα του χρόνια! Η καθολική αγάπη προς το πρόσωπό του, ευχή να γίνει Χριστιανών ανωδύνων και οσίων εσχάτων, μα και επιπλέον χρόνων πατρικής προστασίας για τα αμέτρητα πνευματικά του παιδιά.\nΚατηφορίζουμε ξανά για Παναγούδα! Δρομολόγιο που η ψυχή μας υπαγορεύει και ανυποχώρητα αξιώνει! Το κελί του Γέροντος Γαβριήλ αφιερωμένο στον Όσιο Χριστόδουλο πανηγυρίζει! Δεν θέλουμε να ενοχλήσουμε τον Γέροντα μετά την αγρυπνία! Άλλωστε έχει φροντίσει ο ίδιος να συναντηθούμε μαζί του! Μας έχει αφήσει 3 σημειώματα έξω από την πόρτα που πολύ μας συγκινούν. Νιώθουμε την ανάγκη αλλά και την προτροπή του Γέροντα να τα μεταφέρουμε στον έξω κόσμο αυτούσια!\nΤο πρώτο με ευχές του για όποιον φτάνει στην πόρτα του :\nΕὔχομαι τό Ἅγιο Πνεῦμα νά σᾶς πληρώσει μέ τά θεῖα δῶρα Του, τά ὁποῖα εἶναι ἡ ἀγάπη, ἡ χαρά, ἡ εἰρήνη, ἡ μακροθυμία, ἡ χρηστότης, ἡ ἀγαθωσύνη, ἡ πίστις, ἡ πραότης καί ἡ ἐγκράτεια.\nΕὔχομαι ἐπιπλέον ὁ Κύριος νά γράψει τά ὀνόματά σας στήν αἰωνία Βίβλο τῆς ζωῆς.\nΕὔχομαι ἔτι μᾶλλον ὁ Κύριος νά σᾶς ἐνδύση μέ τούς πανωραίους καί πανυπέροχους ἠθικούς χαρακτῆρες πού περιέγραψε στήν ἐπί τοῦ ὄρους ὁμιλία Του: μακάριοι οἱ πτωχοί τῷ πνεύματι, μακάριοι οἱ πενθοῦντες, μακάριοι οἱ πραεῖς, μακάριοι οἱ διψῶντες τήν δικαιοσύνην, μακάριοι οἱ ἐλεήμονες, μακάριοι οἱ καθαροί τῇ καρδίᾳ, μακάριοι οἱ εἰρηνοποιοί.\nΕὔχομαι κατά τή Δευτέρα Παρουσία νά σᾶς βάλει στά δεξιά Του καί νά ἀκούσετε τήν πολυπόθητη φωνή Του: «…δεῦτε οἱ εὐλογημένοι τοῦ πατρός μου, κληρονομήσατε τήν ἡτοιμασμένην ὑμῖν βασιλείαν».\nΕὔχομαι προσέτι νά χαρίσει ὁ Θεός σέ ὅλους μας μετάνοια. Νά ἀναστήσει τήν Ἑλλαδίτσα μας καί νά τήν βγάλει ἀπό αὐτά τά ἀδιέξοδα τά πνευματικά καί τά οἰκονομικά. Νά ἔχουν ὅλοι οἱ Ἕλληνες δουλειά καί νά ζοῦν μέ ἀξιοπρέπεια.\nΕὔχομαι ἀκόμη ὁ Κύριός μας πού εἶναι ὁ Ἕνας καί Μόνος, ὁ μονα-δικός καί ἀναντικατάστατος Μέγας Εἰρηνάρχης καί Εἰρηνόδωρος νά χαρίσει εἰρήνη καί ὁμόνοια σέ ὅλη τήν ἀνθρωπότητα.\nΚαί πάλι σᾶς εὐχαριστῶ πολύ-πολύ πού ἤρθατε νά μέ δεῖτε. Ὁ Θεός νά σᾶς εὐλογεῖ «ἐν τῷ νῦν αἰῶνι καί ἐν τῷ μέλλοντι».\nΜέ ἀγάπη Χριστοῦ, Γαβριήλ μοναχός.\nΤο δεύτερο με 10 συμβουλές για τους εγγάμους επισκέπτες.\nΤο τρίτο με 7 πράματα που πρέπει να κάνουμε επιμελώς για να έχουμε ευλογία από τον Θεό σαν άτομα , σαν οικογένεια και σαν έθνος.\n1. Τακτική εξομολόγηση στον πνευματικό\n2. Τακτικό Εκκλησιασμό\n3. Θεία Κοινωνία σύμφωνα με την ευλογία του πνευματικού\n4. Νηστεία Τετάρτη και Παρασκευή χωρίς λάδι και άλλες μέρες που όρισε η Εκκλησία\n5. Ελεημοσύνη σε καμιά φτωχή οικογένεια , καλά έργα.\n6. Να μελετάμε την Αγία Γραφή έστω και λίγο, 5-10 λεπτά, αλλά κάθε μέρα.\n7. Αδιάλειπτη προσευχή: Κύριε Ιησού Χριστέ ελέησόν με, Υπεραγία Θεοτόκε σώσον ημάς!\n10 συνταγές αρμονικής και αγιαστικής συμβίωσης , 7 προτροπές όπως τα 7 μυστήρια, λυτρωτικά και καθαρτικά σαν τα Ιορδάνεια ρείθρα. Φωνάζει ένας σύγχρονος κήρυκα της μετανοίας, για το ζωντανό νερό που έχουμε δίπλα μας… Μα εμείς λοξοκοιτάμε φρενοβλαβώς εξακολουθητικά, προς τους ποταμούς της Δαμασκού, τον Αβανά και τον Φαρφάρ. Την ευχή σου Γέροντα Γαβριήλ! Μην παύσεις ποτέ να μας ξυπνάς!\nΟι κορμοί απ τις οξειές πριν το ξύλινο γεφύρι, πομποδέκτες της δίψας του Παραδείσου, ακόμα βαστούν τους χαραγμένους σταυρούς αγαπημένων αδελφών-συνοδοιπόρων μας πάνω τους. Ευλογημένη στιγματοθέτηση απέναντι στις μεθοδείες του πανούργου, που πασχίζει τις ψυχές να αποπροσανατολίζει.\nΈνα από τα πιο οικεία μονοπάτια της εν μετανοίας ζωής των Ορθοδόξων Ελλήνων και όχι μόνο. Ξανά στην Παναγούδα! Λίγο πριν φτάσουμε χτυπά το τηλέφωνό μας. Πολλά χιλιόμετρα μακριά 2 παιδιά γεννήθηκαν! Δίδυμα και πρόωρα. Με διαταραχή χρωμοσωμάτων. Τρεις εκδοχές στο χρωμόσωμα 21. Αεροβαπτίστηκαν! Έλαβαν τα ονόματα τους. Αρσένιος ο πρώτος. Νεκτάριος ο δεύτερος. ( σ.σ. τα πιο χαριτωμένα μωρά που είδα ποτέ… τώρα 3 μήνες σχεδόν μετά από αυτές τις στιγμές-μνήμες). Δώστε τα ονόματα τους, μας παρακαλεί μια γεμάτη από Χριστό ψυχή στο τηλέφωνο. Ύστερα από λίγο στεκόμαστε μπροστά στο στασίδι του Αγίου ψηλαφώντας τα ορατά του ίχνη. Ο πατήρ Ησαΐας τούτη την φορά στην θέση του μας υποδέχεται με αληθινή αγάπη! Το πρώτο πράγμα που του λέμε είναι να σημειώσει κάπου τα ονόματα των νιογέννητων αγγέλων.\n–Μπράβο και πάλι μπράβο στους γονείς που ήξεραν μα δεν προτίμησαν τούτο το φριχτό έγκλημα να κάνουν και κράτησαν αυτά τα πλασματάκια. Τώρα βέβαια αν πεις κάτι τέτοιο δημόσια θα σε πουν και σκοταδιστή! Αχ αυτά τα παιδιά τα πονεμένα… οι αιώνιες ψυχούλες! Ξέρετε είχα και εγώ έναν τέτοιο άγγελο δίπλα μου… τον αδελφό μου τον 4ο τον Χριστοφόρο μας! Κοιμήθηκε πριν λίγα χρόνια! Ο Άγιος Παϊσιος έκανε προσευχή πολύ γι αυτά τα παιδιά και τους γονείς τους! Μας είπε κάποτε το εξής καταπληκτικό! Μόλις, έλεγε, γι αυτά τα παιδιά έρθει με θέλημα Κυρίου η ώρα της αναχώρησης από τον κόσμο αυτό, όταν εκείνα μπουν στον Παράδεισο, γιατί εκεί πηγαίνουν όλα να ΄στε σίγουροι, τους μιλά ο Χριστός μας και δεν τους λέει που να πάνε όπως συμβαίνει με τους υπόλοιπους του Παραδείσου που τους τοποθετεί η δικαιοσύνη Του διαβαθμισμένους… τους λέει: Διαλέξτε εσείς μέρος και πηγαίνετε όπου θέλετε! Ακούτε παιδιά τι έλεγε ο Άγιος; Ήξερε εκείνος γιατί τα είχε δει… και αυτά και τα άλλα τα καψερά που τα φόνευσαν… Ο Άγιός μας… πολλά θαύματα επιτελεί! Δεν πάει λίγος καιρός που ένας οικοδόμος έπαθε ένα τρομερό ατύχημα και ήταν εγκεφαλικά νεκρός… Έτσι έλεγαν οι γιατροί… Με θαύμα του Αγίου μας και μεσιτεία του στον Χριστό… είναι στην ζωή ο άνθρωπος σήμερα και όρθιος… Και άλλοι σου λένε για την δωρεά οργάνων των εγκεφαλικά νεκρών… Ήταν κατά ο Άγιος παιδιά, να το λέτε αυτό έξω στον κόσμο!\nΣκεφτόμαστε ότι όντως υπάρχουν λόγοι γι αυτό που μας μεταφέρει ο Γέροντας! Ο πιο σπουδαίος: Αμφισβητείται κατ αρχάς η παντοδυναμία του Θεού μας! Το θαύμα, το πάντα δυνατά παρά τω Θεώ! Και έπειτα η μεγάλη ωφέλεια που ο ευεργέτης πόνος και η υπομονή που τον αγιάζει χαρίζει στις ψυχές των νοσούντων μα και των οικείων τους.\n-Όταν ο Άγιος έλεγε «να βγαζα την καρδιά μου να την κάνω κομμάτια να την μοιράσω» (γιατί κάποιοι το παρερμήνευσαν αυτόν του το λόγο) δεν τασσόταν υπέρ της δωρεάς των οργάνων του υποτιθεμένου «εγκεφαλικώς νεκρού»! Μιλούσε για την θυσιαστική αγάπη! Αυτή μπορεί να οδηγήσει και σε εκούσιες δωρεές και μεταμοσχεύσεις οργάνων εν ζωή, που είναι ευλογημένες! Αλλά Ένας και μόνο ένας μπορεί να αποφασίσει πότε θα τελειώσει η ζωή ενός ανθρώπου! Εδώ δεν χωράνε ηθικά διλήμματα! Να μην το ξεχνάμε αυτό ποτέ!\nΠροβληματισμένοι από όσα ακούσαμε πάνω σε αυτό το τόσο ευαίσθητο και επίμαχο θέμα της πίστης μας και με ευλογίες που μας έδωσε ο Γέροντας Ησαΐας πήραμε τον συνεχόμενο ανήφορο ως το λατρεμένο μας κελί σύννεφο των Καρυών και τους παμφιλτάτους πατέρες.\nΣε λίγο ο Γέροντάς του ο τόσο ευλογημένος, μας μιλά και εμείς ρουφάμε τους λόγους της ταπεινής του καρδίας. Τον ρωτάμε για όλα αυτά τα δυσάρεστα που συμβαίνουν μέσα στην Εκκλησία σήμερα. Για τις συγκρούσεις, τις αποτειχίσεις, τους διωγμούς τις παρατάξεις… Έλεγε ο Άγιος Ιωάννης ο Χρυσόστομος το κάλλιον πλανώμενος και εντός της Εκκλησίας παρά ορθοτομείν και εκτός μα έλεγε επίσης ότι υπάρχει ουδετερότητα χειρότερη από βαρύ έγκλημα!\nΚαι ο Αββάς Σισώης ότι «υπάρχει εντροπή και ατολμία ποιούσα ένοχον τον άνθρωπον της αμαρτίας της αφοβίας του Θεού» Με το να μην εκφράσεις δηλαδή παντοιοτρόπως την άποψή σου σε πνευματικά και δογματικά ενσκύπτοντα ζητήματα και να σφυρίζεις προκλητικά αδιάφορα, αγνοώντας τα πλήθη των διαμαρτυριών, αποδεικνύεις οτι δεν φοβάσαι το Θεό. Φοβάσαι μόνο μην τα χαλάσεις με τους ανθρώπους.. Αυτούς που πάντα θα κινούν τα νήματα... και θα υπαγορεύουν την χλιαρή σιωπή... Έχουμε ενώπιόν μας έναν άνθρωπο που ξέρει πολύ καλά ότι το νόμισμα έχει πάντοτε δυο όψεις… Το έχουμε ξαναγράψει και το πρεσβεύουμε λοιπόν: Ορθοτομείν εντός της Εκκλησίας. Ο λόγος του Γέροντα λιτός και μεστός μηνυμάτων προς κάθε κατεύθυνση…\n-Αδελφοί μου, για να κρίνεις πρέπει να έχεις γνώμη. Να γνωρίζεις δηλαδή. Αν δεν γνωρίζεις, δεν μπορείς να μιλάς. Αν είσαι εκτός Εκκλησίας όμως δεν μπορείς να εκφράσεις γνώμη! Αν θες να μιλάς και να ορθοτομείς και να μάχεσαι ευλογημένα για όσα γνωρίζεις και πρεσβεύεις, δογματικά και πατερικά, πρέπει να είσαι εντός. Όλα αδελφοί μου να τα εξετάζουμε με αγαθό λογισμό, με καλή προαίρεση και αγάπη. Τίποτα να μην διαβάζουμε με κριτικό πνεύμα. Όποιος διαβάζει με κριτικό πνεύμα αναζητά το στραβό και το λάθος. Το ιδεατό βέβαια όπως έχουμε ξαναπεί είναι να μην βάζουμε ούτε καλό ούτε κακό λογισμό για κάτι που βλέπουμε. Εκεί ξεκινά η αληθινή προσευχή! Το θέλημα του Θεού παιδιά μου δεν είναι πάντοτε ευχάριστο. Φέρτε για παράδειγμα έναν γιατρό στον νου σας. Δεν λέει σχεδόν ποτέ κάτι που μας ευχαριστεί… Κρατάει στο χέρι μια απλή ασπιρινούλα αλλά μπορεί να κρατάει και ένα νυστέρι… Να θυμάστε και αυτό που εύστοχα κάποιος είπε …Ο Θεός πάντα δίνει το καλό! Το κακό ο άνθρωπος το παίρνει μόνος του! Να δείτε και με την μάστιγα των τατουάζ σήμερα! Με το θέλημά τους το κάνουν αυτό οι άνθρωποι! Και έπειτα δεν φεύγει! Ξέρετε γιατί; Γιατί έγινε αυτοβούλως! Ό,τι γίνεται έτσι δεν σβήνεται! Παίζει ρόλο αυτό σπουδαίο! Να το θυμάστε! Έρχονται και με ρωτάνε: Τι λογισμό να βάλω γέροντα όταν βλέπω κουρεμένους παπάδες; Σ έναν που με ρώτησε λοιπόν του είπα… Εσένα που αποφεύγεις να κάνεις όσα παιδιά σου δώσει ο Θεός το κούρεμα του παπά σε απασχολεί; Κοίτα ευλογημένε τα δικά σου πόδια. -Και ένας άλλος μου είπε: Γέροντα πώς να κάνουμε τις γυναίκες μας να καταλάβουν τον ορθό δρόμο; Ας καταλάβει πρώτα η οσιότητά μας παιδιά μου …\nΓελάσαμε όλοι, μα με πρόσωπα κατεβασμένα σε αυτό το χαριτωμένο πείραγμά του. Το κάρφος του αδελφού και η δοκός στα μάτια μας… Τι καρπό γεννά το δένδρο της ζήσης μου; Μήπως σαπρό μέσα από αγκάθια που συνεχώς ριζοβολάνε πνίγοντάς το; Είναι κάποιες στιγμές εδώ στο Όρος που δεν μπορείς τα μάτια σου να σηκώσεις… Κατάλαβε βέβαια εκείνος και συμπλήρωσε!\n- Αυτά ισχύουν για όλους μας αδελφοί μου! Περισσότερο για εμάς τους Μοναχούς. Παλιά τα καλογέρια δίψαγαν για λόγο αγαθό. Τώρα πιο πολύ ενδιαφέρονται να μάθουν νέα, να πληροφορηθούν… Και έτσι στερεύει λίγο-λίγο ο Αγιορείτικος λόγος. Εμείς προλάβαμε γύρω στους 70 Άγιους Γέροντες που μας μετέφεραν την πατερική Σοφία. Τώρα ακούς περισσότερα ανέκδοτα παρά λόγους ωφελείας. Ας σταθούμε καλώς και μετά φόβου λοιπόν! Εδώ είναι ο αγώνας! Να μην παρασυρθούμε! Λαϊκοί και Μοναχοί! Ελάτε τώρα να προσκυνήσετε δυο νέους οικιστές του κελιού μας! Δυο αυταδέλφων τα λείψανα χρυσαφίζουν! Κρητικοί ο Ευτυχιανός και ο Ευτύχιος! Τον Αύγουστο γιορτάζουν μαζί με την αδελφή τους την Κασσιανή! Ο Ευτυχιανός μαρτύρησε με τσεκούρι. Τα αδέλφια του τον έθαψαν! Εκεί που ασκήτεψαν οι 2 αδελφοί δόθηκε το όνομα τους! «Αγιούς» απ τους Αγίους, εκεί στην Μεσαρά του Ηρακλείου. Θυμόμαστε τα είκοσι σύναιμα του Χριστού μας αδέλφια απ την Κρήτη μαζί με τον Πνευματικό τους στην Παντοκράτορος. Έχει και σήμερα Αγιούς τούτος ο τόπος… Δεν είναι αμάρτυρη η εποχή μας… Μα έχει σκοτάδι πυκνό… Πολεμάνε οι Αγιορείτες ακόμα με τα όπλα του Φωτός.\nΜε χρώματα και αρώματα, του Θεού τα φανερώματα, αποχαιρετάμε τους Πατέρες! Μας σταυρώνουν κατηφορίζοντας προς Κουτλουμούσι ώσπου δύσκολα πλέον τους διακρίνουμε. Δεν σταματάνε ποτέ να προσεύχονται. Λίγο πριν αποχαιρετιστούμε μας ρώτησαν ακόμα και για συνοδοιπόρους μας στα ταξίδια, που τους είδαν μια φορά και πριν πολλά χρόνια. Το δυσκόλεμα εκείνων έγινε για τους Αγιορείτες ονειροβάτες του Παραδείσου, αμείωτη προσευχή χωρίς τέλος.\nΣτο δωμάτιο τακτοποιούμε σε ένα μικρό σημειωματάριο όλες τις λέξεις- μνήμες και τα δάκρυα- επιστροφές της φετινής οδοιπορίας. Αποκωδικοποίηση, συμπερασματοποίηση… Καλά όλα αυτά, αλλά αν δεν ακολουθεί η αγαθή γη του βιώματος… Σπόροι πάνω σ αγκάθια…\nΗ γλυκιά μελαγχολία της τελευταίας νύχτας χαρίζει στην ψυχή μια σπιθίτσα ελπίδα ότι κάτι υπάρχει ακόμα από εκείνον τον υπέροχο πρώτο μας ζήλο… Τελευταία μετάνοια στο Άξιον Εστί .\nΚαι ύστερα τα νέα της ημέρας. Στο Όρος που όλα αγιεύουν το αγρίεμα της θάλασσας μοιάζει στ αλήθεια παράταιρο. Έχει βγει απαγορευτικό δυο ημερών. Τα παιδιά περιμένουν με αγωνία να διαπιστώσουν αν γίναμε καλύτεροι μπαμπάδες… Πρέπει με κάποιον τρόπο να βγούμε έξω. Μια εμπειρία αλησμόνητη μας περιμένει. Θα διασχίσουμε με αυτοκίνητο το Όρος από Καρυές ως την Ουρανούπολη.\nΔιαδρομή δύσκολη τριών και πλέον ωρών. Ως τα σύνορα. Και έπειτα περπάτημα μισής ώρας… Στον αρσανά της Χιλανδαρίου στην Γιοβάνιτσα ένα τεράστιο κύμα σχεδόν μας σκέπασε! (σημ. keliotis:μάλλον στον αρσανά της Ι. Μονής Ζωγράφου αναφέρεται) Διήλθαμε από τα δύσβατα και τα δυσπρόσιτα. Από μέρη που δύσκολα θα ερχόμασταν αλλιώς. Από μέρη που σίγουρα κάποιοι αγίασαν με το κρυφό πέρασμά τους. Δεν σταμάτησε η ιερή φαντασία και πάλι να πλάθει μορφές αγγέλων εν σώματι στην σκιά του πατέρα Άθωνα…\nΔέκα χρόνια κύλησαν από τότε που το πρώτο Αθωνικό σημειωματάριο έμπλεξε τις θύμησες με το μελάνι. Κάθε φορά από τότε, μοιάζει να ναι η τελευταία. Όπως κάθε φορά που θα σταθείς θαρρών τη αφάτω Του ευσπλαχνία μπροστά Του και θα λάβεις το τίμιο σώμα και το θεουργό Του αίμα. Όσο όμως κι αν ερευνάς την Αγιορείτικη ψυχή, τόσο εκείνη θα σου χαρίζει πιότερο βάθος, μεγαλύτερο πλατυσμό, ορίζοντα αχώρετο και έναν άχρονο χρόνο. Τέλος τέρμα και άκρια δεν έχει το Άγιο Όρος… Ήταν οι πρώτες λέξεις τούτου του ημερολογίου, με έναν τίτλο που δεν προκαθόρισε το περιεχόμενο μα πρόβαλε σαν αντίσταση στον λογισμό που συνέχεια μας ψιθυρίζει το: τι άλλο μπορεί να γραφτεί και να βγει μέσα απ την ταλαίπωρη ψυχή σου για το περιβόλαιον αυτό της Κυρίας Θεοτόκου. Όρος ασύνορο λοιπόν! Σ ένα μικρό σταυρουδάκι με κρυμμένο μέσα του λείψανο Αγιορείτη Αγίου το κουβαλάω πάντοτε πάνω μου! Πόσο ανάξια και όμως… η Χρηστότητα του Κυρίου χαράζει στις στερνές σελίδες τούτου του πολύτιμου κατάστιχου, τα μέρη που ακόμα δεν επισκέφτηκε η διψασμένη μας ζωή. Κάποτε ο πατήρ Εφραίμ στο Σεράι είπε σε όλους μας πως όταν η ψυχή φεύγει απ το σώμα ζητάει απ τον άγγελό της μια χάρη. Να πάει εκεί που δεν πρόλαβε πριν τον χωρισμό της. Το ασύνορο Όρος είναι μια χάρη που πολλές ψυχές έχουν ήδη σημειωμένη στο δικό τους σημειωματάριο… Ένας άλλος Εφραίμ, εκείνος που συνέβαλλε τα μέγιστα για το ζωντάνεμα του, πρεσβεύει πλέον σε ουράνιες μονές για να μην ξεθωριάσει τούτο το ονείρατο… Να υπάρξουν και σήμερα μορφές που θα κανοναρχίσουν το Θείο έλεος και θα εξακολουθήσουν να κάνουν έναν Θεό να μετανοεί χωρίς όρια… Γένοιτο.\nΑφιερωμένο σε όλους τους ανυποχώρητους Γέροντες που πασχίζουν εντός της σωτήριας Κιβωτού. Στους ευλογημένους συνοδοιπόρους μου, Παναγιώτη που έψαλλε τω Θεώ μας αλησμόνητα τονίζοντας σε εκείνο το Χερουβικό στον Προφήτη Ηλία το πάσαν την βιοτικήν… Στον Θεοδόσιο, που με αγωνία συνεχίζει να αναζητά ψυχές που γνωρίζουν μυστικά κλειδιά που ταιριάζουν σε Παραδείσου κλείθρα. Στον Φώτη, που με ανυπόκριτη αγάπη Αθωνίτικη συνέχεια λέει το να ναι ευλογημένο. Στις Συζύγους και στα παιδάκια μας, που πάντα σαν επιστρέφουμε, καρτερούν τα βιώματα και τους καρπούς του δένδρου μας να γευθούν…\nΑναρτήθηκε από Keliotis Giannis στις 2/07/2020 08:02:00 μ.μ.


Σταϊκούρας: Δεν άνοιξε ποτέ ο λογαριασμός που εξήγγειλε ο Τσίπρας για πλεονάσματα – The Panhellenic Post\nΣταϊκούρας: Δεν άνοιξε ποτέ ο λογαριασμός που εξήγγειλε ο Τσίπρας για πλεονάσματα\nΑθήνα.- Στην αποκάλυψη ότι ο περιβόητος ειδικός λογαριασμός που είχε εξαγγείλει ο πρώην Πρωθυπουργός, Αλέξης Τσίπρας, για την κατάθεση 5,5 δισεκατομμυρίων ευρώ ως εγγύηση στους δανειστές για την τριετία 2020-2022 με στόχο τη συμπλήρωση της δέσμευσης για 3,5% πρωτογενών πλεονασμάτων κι άρα τη μείωσή τους, ουδέποτε άνοιξε και δεν εγκρίθηκε ποτέ από το Eurogroup, προχώρησε από τη Βουλή ο Υπουργός Οικονομικών, Χρήστος Σταϊκούρας, τονίζοντας παράλληλα ότι η συζήτηση για τη μείωση των πλεονασμάτων ωριμάζει πλέον και έχει ήδη ξεκινήσει.\nΜιλώντας στην Επιτροπή Οικονομικών Υποθέσεων για το προσχέδιο του προϋπολογισμού 2020, ο κ. Σταϊκούρας κατηγόρησε την απελθούσα κυβέρνηση ΣΥΡΙΖΑ για αναξιοπιστία, υπενθυμίζοντας ότι η εξαγγελία του πρώην Πρωθυπουργού για το άνοιγμα του ειδικού λογαριασμού έγινε τον περασμένο Μάιο στο Ζάππειο με τη δέσμευση ότι σε λίγες ημέρες θα γινόταν η κατάθεση του ποσού στον λογαριασμό, αλλά έκτοτε αγνοείται.\n«Σας λέω ευθέως ότι λογαριασμός δεν υπάρχει. Οι αρμόδιες υπηρεσίες του Υπουργείου Οικονομικών δηλώνουν άγνοια. Ο Πρωθυπουργός έδωσε εντολή, άνοιξε δήθεν λογαριασμός και λογαριασμός δεν υφίσταται. Και κάτι ακόμα. Είμαι στο Eurogroup και στο Ecofin. Ουδείς εκ των εταίρων συμφώνησε σε κάτι τέτοιο και ουδέποτε έγινε συζήτηση επ’ αυτού», υπογράμμισε ο Χρήστος Σταϊκούρας.\nΑποκρούοντας, δε, την κριτική του ΣΥΡΙΖΑ ότι η κυβέρνηση εγκατέλειψε τον στόχο για τη μείωση των πρωτογενών πλεονασμάτων, ο Υπουργός Οικονομικών, επισήμανε ότι ο στόχος αυτός δεν αλλάζει, λέγοντας χαρακτηριστικά: «Βρίσκεται στον πυρήνα της στρατηγικής μας. Εμείς όμως τον προσεγγίζουμε χωρίς τυμπανοκρουσίες. Η συζήτηση έχει αρχίσει και συνεχίζεται σύμφωνα με τον σχεδιασμό μας. Οι συνθήκες ωριμάζουν».\nΩς προς την πορεία της οικονομίας και τις εκτιμήσεις για το 2020, ο κ. Σταϊκούρας, υποστήριξε ότι οι ρυθμοί της οικονομίας το δεύτερο εξάμηνο του 2019 θα βελτιωθούν περαιτέρω, λόγω αλλαγής της κυβέρνησης, κρούοντας όμως τον κώδωνα του κινδύνου για τις αβεβαιότητες που εξακολουθούν να υφίστανται.\n«Οι κίνδυνοι δεν πέρασαν. Δεν πανηγυρίζουμε ούτε θριαμβολογούμε. Επιβάλλεται να κρατήσουμε γερά το τιμόνι του εθνικού σκάφους, για να περάσουμε τη τελευταία δύσκολη στροφή. Θα το πράξουμε υπεύθυνα. Χρειάζεται πατριωτική συνείδηση μακριά από μικροκομματικές εξυπηρετήσεις. Στη νέα πραγματικότητα έχει ιδιαίτερη σημασία ο επανακαθορισμός του ρόλου και της ευθύνης μας», επισήμανε ο Υπουργός Οικονομικών.\nΟ ίδιος υποστήριξε επίσης ότι τα κυβερνητικά μέτρα ευνοούν τα χαμηλά και τα μεσαία στρώματα αναφέροντας τα εξής:\n– 7,2 εκατομμύρια πολίτες με ακίνητη περιουσία 1 ευρώ – 500.000 ευρώ είναι αυτοί που πήραν το 86% της συνολικής ελάφρυνσης.\nΌσοι έχουν ακίνητη περιουσία έως 200.000 ευρώ ωφελήθηκαν το 67% της συνολικής ρύθμισης\n– 474.000 συμπατριώτες με αξία ακινήτων μεγαλύτερη των 200.000 ευρώ (πολλοί ανήκουν στην μεσαία τάξη) σήμερα ωφελήθηκαν για πρώτη φορά\n– Μελέτη εκτιμά ότι η μείωση ΕΝΦΙΑ με τον τρόπο που έγινε συνέβαλε στην άμβλυνση των ανισοτήτων\n– Μείωση φόρου για τα χαμηλότερα εισοδήματα, για νομικά πρόσωπα που αφορά και μικρομεσαίες επιχειρήσεις.\n– Πρόσθετο αφορολόγητο 1.000 ευρώ για κάθε παιδί την ώρα που ο Υπουργός σας μείωσε το αφορολόγητο ενώ έλεγε ότι αν συνέβαινε κάτι τέτοιο θα παραιτείτο. Με αυτά τα μέτρα όλα τα εισοδηματικά στρώματα έχουν όφελος με μεγαλύτερο όφελος στα χαμηλά στρώματα.\n– Δηλωθέντα εισοδήματα έως 8.500 ευρώ θα έχουν μείωση 20%. Εισοδήματα άνω των 26.000 ευρώ θα έχουν μείωση 8%.\n– Οι πολύ μικρές επιχειρήσεις έχουν όφελος 41% στην μείωση φόρου.\n«Αυτό σημαίνει κοινωνική δικαιοσύνη. Έτσι την ορίζει η ΝΔ», κατέληξε ο Υπουργός Οικονομικών.\n[Οικονομία], [Πλεονάσματα], [ΣταΛικούρας]\nΈσσεξ : Βρήκαν 39 πτώματα μέσα σε εμπορευματοκιβώτιο


Δημοσιεύτηκε: Κυριακή, 24 Οκτωβρίου 2021 08:28\nΣτα 37 περιστατικά covid ημερησίως το τελευταίο 7ημερο…\n3.199 νέα κρούσματα, εκ των οποίων 7 εντοπίστηκαν κατόπιν ελέγχων στις πύλες εισόδου της χώρας και 43 (!) νέους θανάτους, ανακοίνωσε το Σάββατο 23 Οκτωβρίου 2021 ο ΕΟΔΥ.\nΟ συνολικός αριθμός των κρουσμάτων ανέρχεται σε 714.283, ενώ από την έναρξη της πανδημίας έχουν καταγραφεί συνολικά 15.598 θάνατοι (οι 758 μέσα στον Οκτώβρη).\nΟ αριθμός των ασθενών που νοσηλεύονται διασωληνωμένοι είναι 353 (5 περισσότεροι από το προηγούμενο 24ωρο), εκ των οποίων 310 (87.82%) είναι ανεμβολίαστοι ή μερικώς εμβολιασμένοι και 43 (12.18%) είναι πλήρως εμβολιασμένοι.\nΗ διάμεση ηλικία τους είναι 66 έτη. Το 81.6% έχει υποκείμενο νόσημα ή/και ηλικία 70 ετών και άνω. Μεταξύ των ασθενών που νοσηλεύονται διασωληνωμένοι.\nΠαρά ένα… 100 τα νέα κρούσματα στη Στερεά Ελλάδα, με τη Φθιώτιδα να κρατά σταθερά την πρώτη θέση, προσθέτοντας ακόμη 37 που είναι και ο μέσος όρος ημερήσιων κρουσμάτων το τελευταίο 7ημερο (16 με 22/10). Μέχρι στιγμής ο Οκτώβριος πάντως καταγράφει 776 και είναι τα περισσότερα από κάθε άλλη Περιφερειακή Ενότητα.\nΧαρακτηριστικά η Εύβοια έχει 663, με την τελευταία καταγραφή στα 18 και η Βοιωτία 584 με τα τελευταία 35. Όσον αφορά την τελευταία λίστα συμπληρώνεται από 7 νέα κρούσματα στη Φωκίδα και 2 στην Ευρυτανία.\nΠοιος βγήκε πρώτος στις εκλογές του ΚΙΝΑΛ στη Φθιώτιδα;


«Η Ρούλα Κορομηλά δεν μπορούσε να συνεχίσει γιατί η Ελένη Μενεγάκη δεν αφήνει τίποτα όρθιο» %\n«Η Ρούλα Κορομηλά δεν μπορούσε να συνεχίσει γιατί η Ελένη Μενεγάκη δεν αφήνει τίποτα όρθιο»\n«Η Ρούλα Κορομηλά ήταν πρωτοπόρος αλλά δεν μπορούσε να συνεχίσει γιατί η Ελένη Μενεγάκη δεν αφήνει τίποτα όρθιο»\nΣυνέντευξη στην κάμερα της εκπομπής «Ποιος είναι πρωινιάτικα» παραχώρησε ο Γιάννης Γκελντής ύστερα από μεγάλο χρονικό διάστημα τηλεοπτικής αποχής.\nΟ γνωστός σεφ μίλησε για την απουσία αυτή από τα τηλεοπτικά προγράμματα, τα ριάλιτι μαγειρικής και την Ρούλα Κορομηλά.\n«Η μαγειρική έχει κουράσει στην τηλεόραση. Για τα νέα παιδιά αυτό δεν είναι μαγειρική. Είναι σαν να παίζεις πόλεμο στο playstation, αυτό είναι για μένα τα ριάλιτι μαγειρικής. Ο Άκης Πετρετζίκης κάνει εξαιρετική δουλειά, όπως και ο Έκτορας Μποτρίνι και ο Βαγγέλης Δρίσκας.\nΗ τηλεόραση σε “στίβει” σαν λεμονόκουπα όταν έχεις τρέξει τα χιλιόμετρά σου και δεν σε θέλουν πια στη δουλειά. Μου έγινε τηλεοπτική πρόταση από παραγωγό αλλά ήταν λάθος γιατί τα τρία παιδιά στο MasterChef έχουν βάλει τον πήχη τόσο ψηλά και όλα τα άλλα είναι αντιγραφή κι εγώ σε αντιγραφές δεν πάω», είπε ο Γιάννης Γκελντής.\n«Δεν θεωρώ ότι θα έπρεπε σήμερα να ήμουν κάπου. Πολλές φορές μπορείς να πεις ότι η τηλεόραση σε στύβει και σε πετάει σαν λεμονόκουπα. Όταν έχεις τρέξει τα χιλιόμετρα σου, έχουν κάνει δουλειά μαζί σου και δεν σε θέλουν πια και καλά κάνουν», συμπλήρωσε με ειλικρίνεια ο Γιάννης Γκελντής.\nΜιλώντας για την Ρούλα Κορομηλά και την Ελένη Μενεγάκη είπε ότι η δεύτερη είναι «βασίλισσα, κομπιούτερ, εξαιρετική».\n«Η Ρούλα Κορομηλά ήταν πρωτοπόρος αλλά δεν μπορούσε να συνεχίσει γιατί η Ελένη Μενεγάκη δεν αφήνει τίποτα όρθιο», ανέφερε.\n«Μου αρέσει να βγάζω νέα παιδιά», δήλωσε και αναφέρθηκε στον Αθηναγόρα Κωστάκο, στον Πάνο Ιωαννίδη και τον Γκίκα που όπως είπε δεν έχει καλές σχέσεις.


Διαδικτυακή προβολή της παιδικής παράστασης “Ο πρίγκιπας και ο Φτωχός” από το Εθνικό Θέατρο | Alice on board\nΟι προβολές παραστάσεων του Εθνικού Θεάτρου συνεχίζονται και αυτό το ΣΚ παρουσιάζεται μια πολύ αγαπημένη μας δουλειά. Έτσι, οι μικροί και μεγαλύτεροι φίλοι μας θα έχουν τη δυνατότητα να παρακολουθήσουν την περσινή παιδική παράσταση Ο Πρίγκιπας και ο φτωχός της Τζέμα Κένεντι σε σκηνοθεσία Σοφίας Βγενοπούλου.\nΓνωρίστε το έργο, τον συγγραφέα και την παράσταση πριν την προβολή!\nΟ Σάμιουελ Λάνγκχορν Κλέμενς –όπως ήταν το πραγματικό όνομα του Μαρκ Τουαίην– γεννήθηκε στις 30 Νοεμβρίου 1835 στην πολιτεία Μιζούρι των ΗΠΑ. Όπως και τα περισσότερα παιδιά της εποχής του, πήγε σχολείο για πολύ λίγα χρόνια. Το 1847, στα 12 του, μετά και το θάνατο του πατέρα του, ξεκίνησε να εργάζεται ως μαθητευόμενος σε τυπογραφείο. Λίγο καιρό αργότερα, δουλεύοντας στην εφημερίδα του μεγαλύτερου αδελφού του, δημοσίευσε τα πρώτα δικά του χιουμοριστικά κείμενα. Tαξίδεψε στη Νέα Υόρκη και στη Φιλαδέλφεια δουλεύοντας ως τυπογράφος και όταν το 1857 επέστρεψε από τα ταξίδια του αποφάσισε να γίνει οδηγός σε ποταμόπλοια στη Νέα Ορλεάνη. Μάλιστα από τη φράση μέτρησης των αβαθών του ποταμούο συγγραφέας πήρε και το ψευδώνυμό του: «μαρκ τουέιν» (mark twain) είναι μια έκφραση των βυθομετρητώνπου συνόδευαν πάντα τα ποταμόπλοια στα ταξίδια τους. Η φωνή τους ακουγόταν κάθε τόσο να λέει: «Μαρκάρισεμισό», «μαρκάρισε ένα» κ.λπ. «Μαρκ τουέιν» θα πει «μαρκάρισε δύο βάθη», το οποίο είναι και το ασφαλές βάθοςγια ένα ποταμόπλοιο.\nΌταν επέστρεψε στην Αμερική ήταν ήδη διάσημος. Παντρεύτηκε την Ολίβια Λάνγκντον με την οποία απέκτησε τέσσερα παιδιά. Τα επόμενα είκοσι χρόνια ήταν τα πιο παραγωγικά του Μαρκ Τουαίην: έγραψετα πιο γνωστά και επιτυχημένα του έργα. Ανάμεσα στα πιο διάσημα βιβλία του είναι Οι περιπέτειες του Τομ Σόγιερ (1876), O πρίγκιπας και ο φτωχός (1881) και Οι περιπέτειες του Χάκλμπερρυ Φιν (1884). Πέθανε στις 23 Απριλίου 1910 (κείμενο Μαρία Καρακάνου – Υπεύθυνη Εκδόσεων).\nΈνα μπουλούκι θεατρίνων προσπαθεί να στήσει με τα λιτά μέσα του μια παράσταση. Τους πιάνουμε στα πράσα. Είναι έτοιμοι; Τα έχουν όλα; Θα δείξει… Πάντως έχουν κέφι, έμπνευση και πολλή αγάπη για την ιστορία που πρόκειται να πουν και για το κοινό τους.\nΤα παιδιά ισορροπούν ανάμεσα σε δύο κόσμους. Ο ένας είναι ο «πραγματικός» δικός μας κόσμος, που ορίζεται από την ωμή αλήθεια της παντοδυναμίας των ενηλίκων πάνω τους αλλά και από τη δική τους ανάγκη για εμάς, τους δυνατούς, τους «μεγάλους», τους παντογνώστες. Ο άλλος είναι ο κόσμος της φαντασίας, μέσα στον οποίο νιώθουν τα ίδια παντοδύναμα, ένα κατάλοιπο της βρεφικής τους σύλληψης για την πραγματικότητα. Εκεί όπου τα όνειρά τους εκπληρώνονται άμα τη γενέσει τους. Εκεί που είναι πρίγκιπες στο δικό τους βασίλειο της ονειροπόλησης. Για τα παιδιά είναι απόλυτα φυσιολογικό να υπάρχουν ταυτόχρονα σ’ αυτούς τους δύο κόσμους. Αυτή η συνύπαρξη είναι που τα κάνει πλάσματα σοφά, πλάσματα εκ φύσεως πολιτικοποιημένα, δίκαια, αλληλέγγυα και συμπονετικά… μάλλον πλάσματα καλύτερα από εμάς.\nΗ παράσταση θα είναι διαθέσιμη στο www.n-t.gr από αύριο (Παρασκευή 24/4) στις 12:00 και για 24 ώρες.\n«Γίνε σήμερα ο συγγραφέας του αύριο» - Διαγωνισμός δημιουργικής γραφής για παιδιά και νέους Το Καπλάνι τη βιτρίνας σε 10 αφηγήσεις με την Όλια Λαζαρίδου «Ο μεγάλος περίπατος του Πέτρου» της Άλκης Ζέη, από το Εθνικό Θέατρο Mια μίνι διαδικτυακή σειρά με την Ορτανσία και τον Υάκινθο από την ομάδα Κοπέρνικος


Δεκέμβριος 17, 2016\tΣχολιάστε πρώτοι!\nΜια σπουδαία προσπάθεια του Δήμου Κω βρίσκεται σε εξέλιξη.\nΜε στόχο να δώσει ευκαιρίες πρόσβασης στην εκπαίδευση σε όλους τους πολίτες της Κω, ο Δήμος Κω υπέβαλλε πρόταση-αίτηση συμμετοχής για την υλοποίηση προγραμμάτων Γενικής Εκπαίδευσης Ενηλίκων μέσω των «Κέντρων Δια Βίου Μάθησης (ΚΔΒΜ)».\nΤο θέμα είχε εισαχθεί στο Δημοτικό Συμβούλιο και πάρθηκε η σχετική ομόφωνη απόφαση που δημιουργεί νέα δεδομένα και ανοίγει νέες ευκαιρίες γνώσης και επιμόρφωσης για τους ενήλικες κατοίκους και δημότες της Κω.\nΓιατί δικαίωμα στη γνώση έχουν όλοι.\nΓιατί ουσιαστική κοινωνική πολιτική είναι να δίνεις ευκαιρίες και πρόσβαση στην εκπαίδευση και στην επιμόρφωση σε όλους τους πολίτες, ανεξαρτήτως ηλικίας, για να μην είναι κανείς στο περιθώριο.\nΗ υλοποίηση των προγραμμάτων Δια Βίου Μάθησης θα γίνει στο Γυμνάσιο Κεφάλου, στο Γυμνάσιο-Λύκειο Αντιμάχειας, στο 1ο και 2ο Γενικό Λύκειο Κω και στο Γυμνάσιο Ζηπαρίου, ενώ οι ενδιαφερόμενοι θα κληθούν με νεότερη ανακοίνωση του Δήμου Κω να υποβάλλουν τις αιτήσεις τους.\nΟι υποψήφιοι εκπαιδευόμενοι θα έχουν τη δυνατότητα να επιλέξουν ανάμεσα σε πολλά γνωστικά αντικείμενα ανάλογα με τα ενδιαφέροντα και τις ανάγκες τους.\nΜία από τις καινοτομίες των νέων προγραμμάτων είναι η απόκτηση από τους απόφοιτους βεβαίωσης δεξιότητας για επιλεγμένες Θεματικές Ενότητες.


Λεξικό γούνας - Nakasbookhouse.gr\nΠαραδίδουμε στη δημοσιότητα ένα λεξικό γούνας, προϊόν επίπονης εργασίας, στο οποίο αφιερώσαμε πολύ χρόνο, έργο το οποίο έλειπε από τον κλάδο της γουνο... ΣΥΝΕΧΕΙΑ\nΟ Λεωνίδας Πουλιόπουλος του Θεόφιλου, γεννήθηκε στην Καστοριά. Σπούδασε στη Βιέννη και το Λίντς της Αυστρίας Επιχειρησιακή Οικονομία. Ολοκλήρωσε τις σπουδές του με το Μεταπτυχιακό δίπλωμα που έλαβε από το Πανεπιστήμιο Μακεδονίας στη Θεσσαλονίκη με εξειδίκευση στη Διοίκηση Επιχειρήσεων. Εργάστηκε στην Ε.ΔΗ.ΚΑ α.ε. (Εκθετήριο-Δημοπρατήριο Γούνας Καστοριάς) ως Προϊστάμενος Λογιστηρίου και Γενικός Διευθυντής από το 1982 έως το Σεπτέμβριο του 2004, ενώ από τον Οκτώβριο του 2004 εργάζεται στο Δήμο Αγίας Τριάδας. Από το 1999 διδάσκει στο ΤΕΙ Καστοριάς, ως επιστημονικός συνεργάτης, μαθήματα σχετικά με τη Διοίκηση Επιχειρήσεων και το διεθνές εμπόριο. 'Εχει γράψει βιβλία και μελέτες σχετικά με τον κλάδο της γούνας, αρθρογραφεί κατά καιρούς σε τοπικές εφημερίδες της Καστοριάς για θέματα, που αφορούν στην τοπική κοινωνία της Καστοριάς. 'Εχει διατελέσει Δημοτικός Σύμβουλος την περίοδο 1982-6, Δ/ων Σύμβουλος στην Ε.ΔΗ.ΚΑ α.ε. το 1982-84 και έχει ενεργή συμμετοχή στα κοινά του Νομού Καστοριάς. Κατάγεται από παραδοσιακή οικογένεια γουνοποιιών, αφού ο πατέρας του ήταν πολύ εξειδικευμένος στην επεξεργασία των κομματιαστών, ενώ ο παππούς του πραγματοποιούσε το εμπόριο μεταξύ "Καστοριάς και Λονδίνουστα τέλη του 190υ αιώνα και (τις αρχές του 200ύ αιώνα.


Τα παραπάνω στοιχεία συλλέχτηκαν από την airtickets – την νο1 εταιρεία για αεροπορικά εισιτήρια στην Ελλάδα. Η airtickets.gr προσφέρει τα οικονομικότερα αεροπορικά προς όλους τους προορισμούς του κόσμου. Δραστηριοποιείται σε δεκάδες χώρες ενώ έχει φυσική παρουσία με γραφεία, σε αρκετές απ’αυτές. Η airtickets έχει στη βάση της όλες τις αεροπορικές εταιρείες, ακόμα και τις low cost. Έτσι μπορείτε να κλείσετε το ταξίδι σας με όποια εταιρεία προτιμάτε ή όποια εταιρεία σας συμφέρει περισσότερο λόγω ώρας αναχώρησης ή/και τιμής. Τα αεροπορικά εισιτήρια της airtickets.gr μπορείτε να τα κλείσετε online και να τα πληρώσετε είτε μέσω πιστωτικής και χρεωστικής κάρτας είτε μέσω κατάθεσης σε λόγαριασμό της εταιρείας.


Πολύμετρο ~ Kakoulidis Vasilis\nPosted by sv2kgl on 5:30 μ.μ.\nΈνα από τα βασικότερα όργανα σε ένα εργαστήριο είναι το πολύμετρο. Το όνομά του, "πολύμετρο" φανερώνει τις πολλές και διαφορετικές μετρήσεις που έχει δυνατότητα να πραγματοποιήσει. Υπάρχουν αναλογικά και ψηφιακά, φορητά ή πάγκου, απλά ή ανθεκτικά σε νερό, σκόνη κτλ και χρησιμοποιούνται από ηλεκτρολόγους, ηλεκτρονικούς και όχι μόνο. Ένα πολύμετρο ως συνήθως έχει τις εξής δυνατότητες:\nΜέτρηση τάσης συνεχούς ρεύματος (DCV).\nΜέτρηση τάσης εναλλασσόμενου ρεύματος (ACV).\nΜέτρηση έντασης συνεχούς ρεύματος (DCA).\nΜέτρηση έντασης εναλλασσόμενου ρεύματος (ACA).\nΜέτρηση αντίστασης (Ω).\nΜέτρηση συνέχειας κυκλώματος με ηχητική ένδειξη καθώς και έλεγχο αγωγιμότητας διόδων.\nΟρισμένα πολύμετρα μπορεί να έχουν και άλλες δυνατότητες όπως:\nΜέτρηση της παραμέτρου κέρδους ρεύματος (hFE) των transistor.\nΜέτρηση συχνότητας (Hz).\nΜέτρηση χωρητικότητας πυκνωτών (F)\nΑνάλογα το πολύμετρο μπορεί να έχει και πολλές έξτρα λειτουργίες όπως αυτόματη κλίμακα, σύστημα αποτροπής εσφαλμένης τοποθέτησης ακροδεκτών, φωτιζόμενη οθόνη, απομνημόνευση μετρήσεων, λειτουργίες μέγιστης και ελάχιστης τιμής, σύστημα αυτόματης απενεργοποίησης και πολλά άλλα.\nΠως παίρνουμε μετρήσεις\nΜέτρηση τάσης συνεχούς ρεύματος (DCV)\nΤοποθετούμε τον θετικό (+) ακροδέκτη (κόκκινο) στην υποδοχή (VΩ). Τοποθετούμε τον αρνητικό (-) ακροδέκτη (μαύρο) στην υποδοχή (COM). Για τη συνεχή τάση τα πολύμετρα έχουν το σχέδιο V=. Σε περίπτωση που δεν είναι αυτόματης κλίμακας το πολύμετρό μας, ρυθμίζουμε την σωστή κλίμακα 200m, 2000m, 20, 200 ή 500. Αν δεν γνωρίζουμε την κλίμακα, επιλέγουμε με τον περιστροφικό διακόπτη τη μεγαλύτερη. Για να πραγματοποιήσουμε την μέτρηση συνδέουμε τους ακροδέκτες μας παράλληλα στην υπό τάση σύνδεση. Στην οθόνη μας διαβάζουμε την διαφορά δυναμικού (τάση) που μετρήσαμε. Αν έχουμε τοποθετήσει ανάποδα τους ακροδέκτες θα δούμε μία ένδειξη (-) μπροστά από την μέτρησή μας.\nΜέτρηση τάσης εναλλασσόμενου ρεύματος (ACV)\nΤοποθετούμε τον θετικό (+) ακροδέκτη (κόκκινο) στην υποδοχή (VΩ). Τοποθετούμε τον αρνητικό (-) ακροδέκτη (μαύρο) στην υποδοχή (COM). Για τη εναλλασσόμενη τάση τα πολύμετρα έχουν το σχέδιο V~. Σε περίπτωση που δεν είναι αυτόματης κλίμακας το πολύμετρό μας, ρυθμίζουμε την σωστή κλίμακα 200m, 2000m, 20, 200 ή 500. Αν δεν γνωρίζουμε την κλίμακα, επιλέγουμε με τον περιστροφικό διακόπτη τη μεγαλύτερη. Για να πραγματοποιήσουμε την μέτρηση συνδέουμε τους ακροδέκτες μας παράλληλα στην υπό τάση σύνδεση. Στην οθόνη μας διαβάζουμε την διαφορά δυναμικού (τάση) που μετρήσαμε. Καθώς πρόκειται για εναλλασσόμενη τάση, δεν παίζει ρόλο η πολικότητα που θα τοποθετήσουμε τους ακροδέκτες στα σημεία μέτρησης.\nΜέτρηση έντασης συνεχούς ρεύματος (DCA)\nΤοποθετούμε τον θετικό (+) ακροδέκτη (κόκκινο) στην υποδοχή (Α). Ανάλογα το πολύμετρο που διαθέτουμε καθώς και με το μέγεθος που θα μετρήσουμε να έχει υποδοχή (10Α) και (mA). Τοποθετούμε τον αρνητικό (-) ακροδέκτη (μαύρο) στην υποδοχή (COM). Για την ένταση συνεχούς ρεύματος τα πολύμετρα έχουν το σχέδιο A=. Σε περίπτωση που δεν είναι αυτόματης κλίμακας το πολύμετρό μας, ρυθμίζουμε την σωστή κλίμακα 200μ, 2000μ, 20m, 200mA ή 10Α. Αν δεν γνωρίζουμε την κλίμακα, επιλέγουμε με τον περιστροφικό διακόπτη τη μεγαλύτερη και σιγά σιγά κατεβαίνουμε κλίμακα για μεγαλύτερη ακρίβεια. Για να πραγματοποιήσουμε την μέτρηση συνδέουμε τους ακροδέκτες μας σε σειρά με τον κλάδο που θέλουμε να μετρήσουμε. Στην οθόνη διαβάζουμε την τιμή της έντασης που έχουμε μετρήσει.\nΜέτρηση έντασης εναλλασσόμενου ρεύματος (ACA)\nΤοποθετούμε τον θετικό (+) ακροδέκτη (κόκκινο) στην υποδοχή (Α). Ανάλογα το πολύμετρο που διαθέτουμε καθώς και με το μέγεθος που θα μετρήσουμε να έχει υποδοχή (10Α) και (mA). Τοποθετούμε τον αρνητικό (-) ακροδέκτη (μαύρο) στην υποδοχή (COM). Για την ένταση εναλλασσόμενου ρεύματος τα πολύμετρα έχουν το σχέδιο A~. Σε περίπτωση που δεν είναι αυτόματης κλίμακας το πολύμετρό μας, ρυθμίζουμε την σωστή κλίμακα 200μ, 2000μ, 20m, 200mA ή 10Α. Αν δεν γνωρίζουμε την κλίμακα, επιλέγουμε με τον περιστροφικό διακόπτη τη μεγαλύτερη και σιγά σιγά κατεβαίνουμε κλίμακα για μεγαλύτερη ακρίβεια. Για να πραγματοποιήσουμε την μέτρηση συνδέουμε τους ακροδέκτες μας σε σειρά με τον κλάδο που θέλουμε να μετρήσουμε. Στην οθόνη διαβάζουμε την τιμή της έντασης που έχουμε μετρήσει.\nΜέτρηση αντίστασης (Ω)\nΤοποθετούμε τον θετικό (+) ακροδέκτη (κόκκινο) στην υποδοχή (VΩ). Τοποθετούμε τον αρνητικό (-) ακροδέκτη (μαύρο) στην υποδοχή (COM). Για τη μέτρηση αντιστάσεων τα πολύμετρα έχουν το σχέδιο Ω. Σε περίπτωση που δεν είναι αυτόματης κλίμακας το πολύμετρό μας, ρυθμίζουμε την σωστή κλίματα 200, 2000, 20Κ, 200Κ ή 2000Κ. Αν δεν γνωρίζουμε την κλίματα, επιλέγουμε με τον περιστροφικό διακόπτη τη μεγαλύτερη και σιγά σιγά κατεβαίνουμε κλίμακα για μεγαλύτερη ακρίβεια. Τοποθετούμε τους ακροδέκτες μας στα άκρα της αντίστασης που θέλουμε να μετρήσουμε. Διαβάζουμε στην οθόνη την τιμή της αντίστασης.\nΜέτρηση συνέχειας κυκλώματος με ηχητική ένδειξη καθώς και έλεγχο αγωγιμότητας διόδων\nΤοποθετούμε τον θετικό (+) ακροδέκτη (κόκκινο) στην υποδοχή (VΩ). Τοποθετούμε τον αρνητικό (-) ακροδέκτη (μαύρο) στην υποδοχή (COM). Για τη μέτρηση συνέχειας κυκλωμάτων τα πολύμετρα έχουν το σύμβολο της διόδου. Τοποθετούμε τους ακροδέκτες στα σημεία που θέλουμε να ελέγξουμε αν υπάρχει ηλεκτρική συνέχεια. Αν ακούσετε έναν συνεχόμενο ήχο, τότε τα δύο σημεία έχουν συνέχεια. Για την μέτρηση διόδων πρέπει να τοποθετήσουμε τους ακροδέκτες του πολυμέτρου μας στα άκρα της διόδου με ορθή πολικότητα. Στην οθόνη του πολυμέτρου μας θα διαβάσουμε την τιμή σε βολτ (V) πάνω από την οποία η δίοδος είναι αγώγιμη. Με αντίθετη πολικότητα η καλή δίοδος έχει άπειρη αντίσταση.\nΣύμβολο μέτρησης συνέχειας κυκλωμάτων και διόδων\n* Αυτές είναι γενικές οδηγίες για αρχάριους χρήστες. Εξελιγμένα πολύμετρα μπορεί να διαφέρουν.


Πώς να ζωγραφίσει Vinyl Siding - βασικά οικιακά σκεύη και συσκευέςΔιαβάστε Περισσότερα\nΚύριος βασικά οικιακά σκεύη και συσκευές Πώς να ζωγραφίσει Vinyl Siding\nΗ παρακαμπτήριος βινυλίου θεωρείται συνήθως ότι είναι σχετικά απαλλαγμένη από συντήρηση. Ένα πράγμα που το κάνει αυτό είναι το γεγονός ότι δεν χρειάζεται να ζωγραφιστεί. Έρχεται με ένα χρώμα που αναμιγνύεται με το υλικό που είναι περισσότερο ή λιγότερο μόνιμο. Αλλά με την πάροδο του χρόνου το χρώμα μπορεί να εξασθενίσει, και συχνά άνισα σε διαφορετικές περιοχές του σπιτιού, λόγω των διαφορετικών ποσοστών έκθεσης στον ήλιο. Και αν είναι ξεθωριασμένο ή όχι, αν δεν ήταν κάποιος που πήρε το παρασκήνιο, ίσως να μην είσαι τρελός για το χρώμα, αρχικά. Τα καλά νέα είναι ότι μπορείτε να ζωγραφίσετε βινυλίου. Απλώς να γνωρίζετε ότι η τοποθέτηση θα είναι μόνο ως συντήρηση χωρίς το ίδιο το χρώμα. Επίσης, υπάρχουν ορισμένοι κανόνες και περιορισμοί που πρέπει να ακολουθήσετε όταν ζωγραφίζετε βινυλίου.\nΠριν περάσετε την καρδιά σας στη ζωγραφική του πλαισίου βινυλίου, επιβεβαιώστε ότι η ζωγραφική δεν θα ακυρώσει την εγγύησή της αν η εγγύηση είναι ακόμα ενεργή. Ακόμη και αν η εγγύηση επιτρέπει τη βαφή, βεβαιωθείτε ότι συμμορφώνεστε με οποιεσδήποτε διατάξεις, όπως τον τύπο και το χρώμα της μπογιάς που θα χρησιμοποιήσετε.\nΧρησιμοποιώντας το Primer\nΥπάρχουν διαφορετικές σχολές σκέψης σχετικά με το αστάρι. Μερικοί επαγγελματίες το χρησιμοποιούν σχεδόν σε όλες τις περιπτώσεις, ενώ πολλοί άλλοι ξεκινούν με το αστάρι μόνο όταν αυτό δικαιολογείται από την κατάσταση του πλαισίου. Για παράδειγμα, μπορεί να προταθεί ένα αστάρι εάν η πλευρική τοποθέτηση δεν είναι ευθυγραμμισμένη ή παρουσιάζει άλλα σημάδια φθοράς ή σοβαρές καιρικές συνθήκες. Μια απλή λύση είναι να ακολουθήσετε τις συμβουλές του κατασκευαστή χρωμάτων. Λάβετε υπόψη ότι το χρώμα κολλάει στο στρώμα ακριβώς κάτω από αυτό, ανεξάρτητα από το αν αυτό το στρώμα είναι γυμνό παρακαμπτήριος ή αστάρι. Εάν χρησιμοποιείτε ένα αστάρι, βεβαιωθείτε ότι το χρώμα είναι διαμορφωμένο για να κολλήσει σε αυτό.\nΑναμείνετε τη θερμική επέκταση\nΕίναι σημαντικό να κατανοήσουμε ότι η τοποθέτηση βινυλίου είναι σχεδιασμένη ώστε να τοποθετείται έτσι ώστε να ολισθαίνει ελαφρώς στις επικαλυπτόμενες ραφές της, κινώντας με την επέκταση και συστολή του υλικού. Όταν η παρακαμπτήριος δοκίμια σε κρύο καιρό, μπορεί να έχετε ένα ελαφρύ κενό χρώματος στις ραφές.\nΕπιλέξτε ένα ασφαλές χρώμα\nΚάθε τύπος πλαισίου βινυλίου έχει σχεδιαστεί για μια συγκεκριμένη ποσότητα απορρόφησης θερμότητας. Επειδή τα σκούρα χρώματα απορροφούν περισσότερη θερμότητα από τα ανοιχτά χρώματα, δεν πρέπει να επιλέξετε ένα χρώμα βαφής που είναι πιο σκούρο από το αρχικό χρώμα του πλαισίου.\nΈνα πιο σκούρο χρώμα μπορεί να απορροφήσει περισσότερη θερμότητα από ό, τι σχεδιάστηκε για να χειριστεί η παρακαμπτήριος βινύλιο, ενδεχομένως να οδηγήσει σε στρέβλωση ή λυγισμό του πλαισίου.\nΟι ποιοτικοί κατασκευαστές χρωμάτων προσφέρουν χρώματα ειδικά σχεδιασμένα για να πλαισιώσουν το βινύλιο και συνήθως καθορίζουν μια ποικιλία χρωμάτων "βινυλίου ασφαλή" - δηλαδή χρώματα που δεν απορροφούν υπερβολική θερμότητα. Πολλά χρώματα βινυλίου είναι ένα μείγμα ουρεθάνης και ακρυλικών ρητινών, συνδυάζοντας ευελιξία και εξαιρετική πρόσφυση. Θα χρειαστείς:\nΣωλήνας κήπου και ακροφύσιο ψεκασμού\nΓενική σκόνη καθαρισμού\nΒούρτσα μαλακών τριχών, σφουγγάρια ή κουρέλια\nΒαρέλι βαφής με καλύμματα κυλίνδρου υπενθύμισης 1/2-ιντσών ή εξοπλισμό βαφής με ψεκασμό\nΑναμίξτε το καθαριστικό\nΑναμείξτε ένα διάλυμα καθαρισμού που περιέχει 1/3 φλιτζάνι απορρυπαντικό πλυσίματος σε σκόνη, 2/3 φλιτζάνι οικιακού καθαριστικού γενικής χρήσης σε σκόνη (όπως Spic n 'Span ή Super Washing Soda) και 2/3 φλιτζάνι λευκαντικού οξυγόνου (όπως το OxyClean ) για κάθε γαλόνι νερού. Ανακατέψτε καλά το διάλυμα σε κάδο\nΚαθαρίστε το πλαίσιο\nΞεπλύνετε το δοχείο με καθαρό νερό από έναν εύκαμπτο σωλήνα κήπου, στη συνέχεια χέρι-τρίψτε την παρακαμπτήριος για να αφαιρέσετε όλα τα βρωμιά, το λίπος, και chalkiness, χρησιμοποιώντας μια μαλακή βουρτσισμένη βούρτσα, ένα σφουγγάρι, ή ένα κουρέλι. Εργαστείτε από κάτω προς τα πάνω και ξεπλύνετε κάθε τμήμα αμέσως μετά το πλύσιμο. Ο καθαρισμός με το χέρι κάνει πολύ καλύτερη δουλειά και είναι ασφαλέστερο για την τοποθέτηση σε παράθυρα παρά για πλύση υπό πίεση. Αφήστε το να στεγνώσει εντελώς.\nΜάσκα Απενεργοποίηση Trim, Πόρτες και Windows\nΧρησιμοποιήστε ταινία ζωγραφικής και καλύψτε χαρτί ή πλαστικό φύλλο για να αποκρύψετε οποιεσδήποτε περιοχές δεν θέλετε να βάψετε, συμπεριλαμβανομένων των θυρών, των παραθύρων, του τελειώματος και του υλικού.\nΠροετοιμασία του πλαισίου (προαιρετικό)\nΕφαρμόστε το αστάρι (αν χρησιμοποιείτε) σε όλες τις επιφάνειες που πρόκειται να βαφτούν, χρησιμοποιώντας έναν ψεκαστήρα βαφής, έναν κύλινδρο με κάλυμμα 1/2 ίντσας (για λείες επιφάνειες) ή ένα πινέλο. Εάν χρησιμοποιείτε έναν κύλινδρο ή έναν ψεκαστήρα, πρέπει πάντα να ξαναγυρίσετε τη βούρτσα με το βούρτσα ή την εφαρμογή του ψεκαστήρα με μια βούρτσα για να εξασφαλιστεί πλήρης κάλυψη και να απομακρυνθούν τα στάδια και οι βαριές περιοχές. Αφήστε το αστάρι να στεγνώσει σύμφωνα με τις οδηγίες.\nΒάλτε τις καθαρισμένες ή προετοιμασμένες επιφάνειες με ομοιόμορφο εξωτερικό χρώμα, χρησιμοποιώντας τις ίδιες τεχνικές που χρησιμοποιούνται για την προετοιμασία. Αφήστε το πρώτο στρώμα να στεγνώσει σύμφωνα με τις οδηγίες του κατασκευαστή χρωμάτων. Εφαρμόστε ένα δεύτερο στρώμα και αφήστε το να στεγνώσει.\nΚαθαρίστε τον ιστότοπο\nΑφαιρέστε όλα τα υλικά κάλυψης και ολοκληρώστε τις τελικές λεπτομέρειες της ζωγραφικής και των επαφών με ένα πινέλο.\nΠροηγούμενο ΆρθροΠώς να καθαρίσετε και να φροντίσετε για τους δεσμούς μεταξιού\nΕπόμενο Άρθρο8 Εκπληκτικές χρήσεις για την ηλεκτρική σκούπα σας\nΗ παρακαμπτήριος βινυλίου θεωρείται συνήθως ότι είναι σχετικά απαλλαγμένη από συντήρηση. Ένα πράγμα που το κάνει αυτό είναι το γεγονός ότι δεν χρειάζεται να ζωγραφιστεί. Έρχεται με ένα χρώμα που αναμιγνύεται με το υλικό που είναι περισσότερο ή λιγότερο μόνιμο. Αλλά με την πάροδο του χρόνου το χρώμα μπορεί να ε © Copyright 2019


Tην... τελείωσε με ανατροπή! (vids) | SDNA\nTην... τελείωσε με ανατροπή! (vids)\n24 Ιανουαρίου 2015, 21:20\nH Λάτσιο έκανε την ανατροπή στο δεύτερο ημίχρονο και με το 3-1 επί της Μίλαν πάτησε θέση για Champions League! Πέμπτο σερί ματς στην Serie A χωρίς νίκη για τους «ροσονέρι» που παραπαίουν...\nΑπό τις 14 Δεκεμβρίου είχε πάρει για τελευταία φορά η Μίλαν «τρίποντο» στην Serie A και οι κακές εμφανίσεις συνεχίζονται για τους «ροσονέρι». Μπορεί το ματς να ξεκίνησε με Γκολ από τα αποδυτήρια στο Ολιμπίκο για την Μίλαν, όταν στο 4΄ ο Μενέζ έφυγε στην αντεπίθεση, τελειώνοντας μόνος του τη φάση για το 1-0, αλλά η συνέχεια ήταν εντελώς... ανατρεπτική!\nΤο θετικό ξεκίνημα για τους φιλοξενούμενους όμως δεν σήμαινε κάτι. Η Λάτσιο ξύπνησε, πήρε την κατοχή και έκανε την μία ευκαιρία μετά την άλλη για την ισοφάριση, όμως μία η άμυνα της Μίλαν, μία ο Ντιέγκο Λόπεθ, μία η αστοχία κρατούσαν το 1-0 για τους «ροσονέρι» μέχρι το ημίχρονο.\nΌσα δεν έβαλαν οι «λατσιάλι» στο πρώτο ημίχρονο, τα έβαλαν στο δεύτερο! Απόλυτη ανατροπή στο ματς μετά από κατάρρευση της Μίλαν μέσα σε 4λεπτά... Ο Κλόζε έβγαλε την ασίστ στο 47΄ στον Παρόλο, ο οποίος με ωραίο πλασέ ισοφάρισε σε 1-1! Ο 36χρονο φορ της Λάτσιο από δημιουργός έγινε εκτελεστής στο 51΄,εκμεταλλευόμενος το τραγικό λάθος των Μοντολίβο-Μεξές, και απέναντι από τον Ντιέγκο Λόπεθ δεν είχε κανένα πρόβλημα να πλασάρει σωστά για να φέρει... τούμπα το ματς!\nΔεύτερο γκολ από τον Παρόλο στο 81΄, ο οποίος βρήκε την μπάλα στρωμένη μετά την αποτυχημένη προσπάθεια για κοντρόλ του Τζόρτζεβιτς, με το 3-1 να γίνεται εύκολη υπόθεση για τον άσο της Λάτσιο! Το ματς «κλείδωσε», αλλά δεν τελείωσε! Στο 91΄ ο Μεξές τρελάθηκε από μια κλοτσιά που έφαγε από τον Μάουρι, έπιασε τον αντίπαλό του από τον λαιμό και τον πήγε... βόλτα με κεφαλοκλείδωμα! Φυσικά ο αμυντικός της Μίλαν είδε την κόκκινη κάρτα και για τα επόμενα 6 λεπτά των καθυστερήσεων οι «ροσονέρι» αγωνίστηκαν με 10 παίκτες.\nΈτσι λοιπόν η Λάτσιο, με ένα ματς περισσότερο, ανέβηκε στην 3η θέση με 34 βαθμούς και άφησε πίσω τις Νάπολι και Σαμπτόρια με 33. Η Μίλαν έχει μείνει στους 26 και τα πράγματα για την ομάδα του Ιντζάγκι δεν πάνε καθόλου καλά!\nΔείτε το γκολ του Μενέζ, με το οποίο η Μίλαν ανοίγει το σκορ\nΤο υπέροχο τέρμα του Παρόλο με το οποίο η Λάτσιο ισοφάρισε σε 1-1.\nΚαταπληκτικό τελείωμα από τον Κλόζε\n3-1 η Λάτσιο με τον Παρόλο να τελειώνει το ματς!\nΤο επεισόδιο Μεξές-Μάουρι\nΑπό τον ΠΑΟΚ, στην Γιουβέντους!


Συνάντηση του Δημάρχου Ρεθύμνης με τον Πρύτανη του Πανεπιστημίου Κρήτης - Politica.gr\nΔημοσιεύτηκε στις 09/07/2020 18:15\nΣτη συζήτηση τέθηκαν θέματα που αφορούν στην ανάπτυξη επιμέρους τομέων στους οποίους η συνεργασία Πανεπιστημίου Κρήτης και Δήμου Ρεθύμνης μπορεί να αποβεί εξαιρετικά ωφέλιμη όπως: «Η ενίσχυση της λειτουργίας και η ανάδειξη της δυναμικής του ΚΕΜΕ (Κέντρο Ερευνών και Μελετών), στον τομέα της έρευνας και της περαιτέρω εξέλιξης των Ανθρωπιστικών και Κοινωνικών Επιστημών του Π.Κ, καθώς και των Επιστημών Αγωγής.\nΥπενθυμίζεται ότι το Κ.ΕΜ.Ε. εγκαινίασε τη λειτουργία του ως επιστημονική δομή τον Μάιο του 2017 σ’ ένα σύγχρονο κτίριο, που εξασφαλίστηκε χάρη στην αγαστή συνεργασία του Πανεπιστημίου με την Περιφέρεια Κρήτης και τον Δήμο Ρεθύμνης. Επίσης, στη δημιουργία Πειραματικών Σχολείων που θα ανταποκρίνονται στις σύγχρονες επιταγές της εκπαίδευσης».\nΌπως τονίστηκε από τον κ. Τσακαλίδη που είναι παράλληλα εκ νέου υποψήφιος Πρύτανης στις επικείμενες πρυτανικές εκλογές, έχουν ήδη διατυπωθεί προτάσεις τους για το μέλλον του Πανεπιστημίου, οι οποίες συνοψίζονται στο Πρόγραμμα που έχουν καταρτίσει ο Πρύτανης κ. Τσακαλίδης και η ομάδα του, με τίτλο: «Στην κορυφή της έρευνας και της εκπαίδευσης. Με το βλέμμα στην κοινωνία», το οποίο και του παρέδωσαν.\nΣτη συζήτηση ιδιαίτερη αναφορά έγινε στην ανάγκη ενίσχυσης της διασύνδεσης του Πανεπιστημίου με την πόλη του Ρεθύμνου, τόσο μέσω τεχνικών έργων και υποδομών όσο και μέσω Προγραμμάτων Διά Βίου Μάθησης. Επίσης η θέσπιση συνόλου δράσεων με τίτλο «Ημέρες Επαφής με την κοινωνία», ο εορτασμός των 200 χρόνων από την κήρυξη της Ελληνικής Επανάστασης που προσφέρει μια καλή ευκαιρία επικοινωνίας του Π.Κ. με την κοινωνία, κοινές δράσεις καταπολέμησης της βίας και των διακρίσεων κ.ά.\nΤέθηκαν επίσης θέματα που αφορούν σε επίπεδο υποδομών όπως: «Η πολεοδομική επέκταση των εγκαταστάσεων στις δύο Πανεπιστημιουπόλεις, με έργα πνοής που θα διπλασιάσουν την έκταση των κτηριακών υποδομών του Π.Κ. Πρόκειται για το μεγάλο έργο κατασκευής 2.000 φοιτητικών κατοικιών στην Πανεπιστημιούπολη του Γάλλου και 1.000 κατοικιών στην Πανεπιστημιούπολη Βουτών, μέσω Σύμπραξης Δημοσίου και Ιδιωτικού Τομέα (ΣΔΙΤ), το οποίο εγκρίθηκε από τη Διυπουργική Επιτροπή τον Μάιο του 2019, την κατασκευή του Μεγάλου Αμφιθεάτρου, την επέκταση της Βιβλιοθήκης και του Διοικητηρίου στην Πανεπιστημιούπολη του Γάλλου καθώς και των νέων κτηρίων στο campus του Ηρακλείου».\nΟ δήμαρχος Ρεθύμνης κ. Μαρινάκης ενημερώθηκε παράλληλα, για την ενεργειακή αναβάθμιση και για την παραγωγή ηλεκτρικής ισχύος μέσω φωτοβολταϊκών, που θα μειώσουν στο μισό την εξάρτηση του Ιδρύματος από τη ΔΕΗ, καθώς και για την σχεδιαζόμενη από τον Πρύτανη κ. Τσακαλίδη, ψηφιακή αναβάθμιση του Π.Κ., με την υλοποίηση της πρώτης στην Ελλάδα έξυπνης πανεπιστημιούπολης με χρήση ψηφιακών τεχνολογιών αιχμής οι οποίες θα μεταμορφώσουν το παραδοσιακό πανεπιστημιακό περιβάλλον σε ένα προηγμένο ψηφιακό γίγνεσθαι». Όπως είπε ο δήμαρχος Ρεθύμνης: «Υπάρχει η θεσμική συμπαράσταση του δήμου Ρεθύμνης σε όλες τις δράσεις του Πανεπιστημίου, το οποίο τόσο η δημοτική αρχή όσο και η κοινωνία του Ρεθύμνου αναγνωρίζει ως κορυφαίο θεσμό που υπηρετεί τις ανάγκες της κοινωνίας σε όλες τις εκφάνσεις της και το έχει αποδείξει εμπράκτως από την πρώτη κιόλας μέρα της αναγγελίας ίδρυσης του.\nΗ συστηματική και στοχευμένη συνέργεια του Πανεπιστημίου Κρήτης με τον δήμο Ρεθύμνης και το σύνολο των φορέων του Ρεθύμνου μπορεί να διαδραματίσει αποτελεσματικό ρόλο στην κοινωνική συνοχή και εξέλιξη, αλλά και, εν προκειμένω, στη διαχείριση των πολλών κοινωνικών ζητημάτων που ενεργοποίησε η πανδημία και οι επιπτώσεις της στην πόλη και στο νησί μας».\n#ΔΗΜΑΡΧΟΣ ΡΕΘΥΜΝΟΥ#ΠΑΝΕΠΙΣΤΗΜΙΟ ΚΡΗΤΗΣ#ΠΡΥΤΑΝΗΣ#ΣΥΝΑΝΤΗΣΗ\nTo Πανεπιστήμιο Κρήτης για τον θάνατο φοιτήτριας


hotels.com-Ξενοδοχεία Με Συμπεριλαμβάνεται wifi σε Χατάι, Ειδικές Προσφορές σε Ξενοδοχεία με Συμπεριλαμβάνεται wifi σε Χατάι\nΣυμπεριλαμβάνεται wifi ξενοδοχεία στην πόλη Χατάι\nΞενοδοχεία - Συμπεριλαμβάνεται wifi - Χατάι\nΠού να μείνετε σε Χατάι\nΞενοδοχεία - Συμπεριλαμβάνεται wifi - Ντορτιόλ\nFourway Hotel SPA & Restaurant4 αστέρων\nErzin Artemis Otel3 αστέρων\nΞενοδοχεία - Συμπεριλαμβάνεται wifi - Αρσούζ\nAnemon Iskenderun Otel5 αστέρων\nΧατάι: Κορυφαίες πόλεις\nΝτορτιόλΗ πόλη αυτή (Ντορτιόλ) διαθέτει πολλά αξιοθέατα όπως: Κάστρο Payas.\nΣαμαντάγκΗ πόλη αυτή (Σαμαντάγκ) διαθέτει πολλά αξιοθέατα όπως: Τάφος Hz Hidir και Δέντρο Musa Agac.\nΈρζινΕνώ βρίσκεστε στην πόλη (Έρζιν), μπορείτε να επισκεφτείτε κοντινά αξιοθέατα όπως: Κάστρο Payas και Κάστρο Toprakkale.\nΡεϊχανλίΕνώ βρίσκεστε στην πόλη (Ρεϊχανλί), μπορείτε να επισκεφτείτε κοντινά αξιοθέατα όπως: Τελ Ατσάνα.\nΧατάι: Κορυφαία σημεία ενδιαφέροντος\nΤέμενος Habibi NeccarΑν σχεδιάζετε να επισκεφτείτε τα αξιοθέατα, δείτε το ακόλουθο: Τέμενος Habibi Neccar, που βρίσκεται 6,7 χλμ. από το κέντρο (Αντιόχεια).\nΜεγάλο Πάρκο της ΑντιόχειαςΑυτό το μέρος (Μεγάλο Πάρκο της Αντιόχειας) βρίσκεται 6,9 χλμ. από το κέντρο της πόλης (Αντιόχεια), γι' αυτό σας προτείνουμε να το επισκεφτείτε κατά τη διάρκεια της διαμονής σας. Σας αρέσουν οι βόλτες; Αν ναι, θα βρείτε σε κοντινή απόσταση το ακόλουθο μέρος: Πάρκο του Κυβερνήτη Navel.\nΑρχαιολογικό μουσείο AntakyaΑν σας ενδιαφέρει να δείτε μουσεία, ενώ βρίσκεστε εδώ (Αντιόχεια), θα μπορούσατε να επισκεφτείτε μέρη, όπως: Αρχαιολογικό μουσείο Antakya. Αν επιθυμείτε να δείτε περισσότερα μουσεία εδώ (Αντιόχεια), το ακόλουθο δεν είναι μακριά: Ναός Αγίου Πέτρου.\nΜάθετε περισσότερα για: Χατάι\nΣυμπεριλαμβάνεται wifi - Χατάι – Η hotels.com διαθέτει μεγάλη ποικιλία ξενοδοχείων όπου διασφαλίζεται ότι θα βρείτε ποιότητα και άνεση. Χατάι - Αναζητήστε και συγκρίνετε Συμπεριλαμβάνεται wifi με εκπληκτικές τιμές δωματίων και ανέσεις ξενοδοχείων που εγγυημένα θα ικανοποιήσουν τις ταξιδιωτικές σας ανάγκες.


Panos Dread/ Geheimnis Records: “Όσο κρατήσει το όνειρο να είναι και ο ίδιος ο καλλιτέχνης δυναμικός συνεπιβάτης και όχι απλά μία διερχόμενη σκιά…”\nPublished: Tuesday, 19 May 2020 18:06\nWritten by Μιχάλης Δημητρίου\nΣυνέντευξη: Μιχάλης Δημητρίου\nΦέτος η Gehemnis Records κλείνει 10 χρόνια συνεχούς παρουσίας στα δισκάδικα και με αφορμή αυτό ζήτησα από τον άνθρωπο πίσω από το όραμα να συναντηθούμε για μία συνέντευξη εφ' όλης της ύλης και επίσης σχετικά με το εντυπωσιακό outbreak των τελευταίων ετών της ελληνικής dark alternative σκηνής. Έλα όμως που μας έσκασε ο κορονοϊός, και αναγκαστικά μιλήσαμε αρκετά και για το μέλλον των ανεξάρτητων labels μέσα σε όλον αυτόν τον εμπορικό μετασχηματισμό. Ο Panos Dread αποδείχθηκε χειμαρρώδης συνομιλητής με βάθος γνώσεων πάνω στο καλλιτεχνικό κομμάτι αλλά και με εμπεριστατωμένη (μα και πολύ ψύχραιμη) άποψη πάνω στο τεχνικό κομμάτι που λέγεται to run a label. Για τα υπόλοιπα που συζητήσαμε, διαβάστε τι λέει ο άνθρωπος που ξεκίνησε ένα δισκογραφικό label (και πολύτιμο αν δεις τι εκδίδει) μέσα στην αρχική οικονομική ύφεση και που δεν φαίνεται στον ορίζοντα του να σταματάει τις εκδόσεις δίσκων. Σταματάει η τέχνη; Για πάμε…\nΓεια σου Πάνο, καλωσήλθες στο Merlin’s Music Box και πάμε κατευθείαν στο θέμα που καίει όλα τα ανεξάρτητα δισκογραφικά labels αυτή την εποχή: με δεδομένη την παγκόσμια οικονομική στενότητα που υπάρχει λόγω της πανδημίας αλλά και με τις επερχόμενες εμπορικές μεταβολές που θα ακολουθήσουν, θέλουμε την άποψη σου πάνω στο πως θα κινηθεί από εδώ και πέρα η Geheimnis Records αλλά και το τι θα πρότεινες σαν ιδιοκτήτης ενός τέτοιου label προς τους υπόλοιπους αλλά και προς τους ανθρώπους που είτε απλά αγοράζουν έναν δίσκο, είτε είναι συλλέκτες;\nΓεια σου Μιχάλη, ευχαριστώ εσένα προσωπικά και το Merlin’s Music Box για τη φιλοξενία και την δυνατότητα να πούμε κάποια πράγματα διαδικτυακά. Την στιγμή που γίνεται αυτή η συζήτηση-συνέντευξη, τα πράγματα είναι ακόμη πολύ ρευστά και κανείς πραγματικά δεν μπορεί να προβλέψει κάτι με σιγουριά. Το σίγουρο είναι ότι αυτή η οικονομική λαίλαπα που έρχεται δεν θα έχει σχέση με αυτό που ζήσαμε στον περιορισμένο Ελλαδικό χώρο εδώ και μια δεκαετία. Θα είναι κάτι που αφορά σε όλο τον πλανήτη και ειδικά στον δυτικό "ανεπτυγμένο" κόσμο, που ίσως να μην έχει βιώσει τέτοιες καταστάσεις από τον Β' Παγκόσμιο πόλεμο. Απ'αυτήν την άποψη, το να μιλήσουμε για το μέλλον της δισκογραφίας και ειδικά ενός περιορισμένου κομματιού αυτής που περικλείει και το δικό μου label είναι σταγόνα στον ωκεανό και ίσως και ύβρις... Συμβουλή συγκεκριμένη δεν μπορεί να υπάρξει, μιας και στη δική μου περίπτωση όπως και σε όλες τις περιπτώσεις μιας "επιχείρησης" που έχει να κάνει με κάποιο πλάνο και οικονομικό σχεδιασμό, όλα θα έχουν κάποια καθυστέρηση μέχρι να δούμε πως ακριβώς θα απαγκιστρωθούμε (έως ενός σημείου) από την δύσκολη κατάσταση. Προσωπικά, δεν είμαι άνθρωπος που το βάζει κάτω εύκολα και αυτό που έχω στο μυαλό μου αυτή τη στιγμή είναι απλά μια μικρή χρονική μετατόπιση σε κάποιες κυκλοφορίες που θα ακολουθήσουν. Το καλό με την μουσική και την τέχνη γενικότερα είναι ότι ακόμα και σε χαλεπούς καιρούς καταφέρνει και επιβιώνει - έστω και περιορισμένα. Κάτι τέτοιο το είδαμε στην Ελλάδα τα τελευταία 10 χρόνια, που μπορώ να πω ότι σε σχέση με παλαιότερα, είχε και άνθιση παρά συρρίκνωση - ειδικά στο κομμάτι της συγκεκριμένης μουσικής κατεύθυνσης που ασχολούμαι. Κάτω απ'αυτό λοιπόν το πρίσμα, θεωρώ ότι πάντοτε οι άνθρωποι σε όλα τα μήκη και πλάτη της γης θα εξακολουθούν να στρέφονται στη μουσική και τέχνη γενικότερα ως αποκούμπι για οτιδήποτε άσχημο τους συμβαίνει, όπως τώρα. Συγκεκριμένα και για την δισκογραφία, πιστεύω ότι, ο ούτως ή άλλως περιορισμένος κόσμος που την στηρίζει, θα εξακολουθήσει να την στηρίζει με τα πενιχρά του έσοδα. Η δημιουργία και η καλλιτεχνική έκφραση δεν μπορεί να σταματήσει ποτέ, ούτε οι άνθρωποι που την έχουν ανάγκη και αυτό αφορά τόσο στους ανθρώπους που απλά θα αγοράσουν έναν δίσκο για προσωπική απόλαυση στο σπίτι τους, όσο και στους συλλέκτες που θα ικανοποιήσουν και την παράλληλη ανάγκη-φετίχ τους για την συλλεκτικότητα.\nΕίναι λίγο άβολο και στενάχωρο θα έλεγα να διαβάζουμε ανακοινώσεις από σημαντικά labels όπως πχ η Unknown Pleasures Records (και όχι μόνο) που δηλώνουν παύση εργασιών μέσα στους επόμενους μήνες. Τι μπορεί να γίνει για να σωθεί η παρτίδα; Πως θα μπορούσε να μετασχηματιστεί η όλη κατάσταση προς όφελος όλων μας;\nΘεωρώ ότι σε μεγάλο ποσοστό δεν φταίει τόσο ούτε ο κορωνοϊός, ούτε η οποιαδήποτε μελλοντική ή προηγούμενη οικονομική κρίση. Είναι σίγουρα στενάχωρο να βλέπεις διάφορα labels ή και προσωπικές καλλιτεχνικές προσπάθειες να σταματούν. Ο κόσμος όμως της τέχνης γενικότερα (και ειδικά της δισκογραφίας που εμπεριέχει πολύ το οικονομικό κομμάτι) είναι ένας χώρος που λειτουργεί 100% η ελεύθερη αγορά καλώς ή κακώς. Αυτό σημαίνει ό,τι ισχύει σε απόλυτους αριθμούς ο νόμος της προσφοράς και της ζήτησης. Στο οικονομικό λοιπόν κομμάτι της τέχνης, όπως ισχύει και σε μια δισκογραφική εταιρεία, δεν μπορείς να παράγεις περισσότερο απ' όσο μπορείς να "καταναλώσεις". Την τελευταία δεκαετία - δωδεκαετία βλέπουμε μια ραγδαία αύξηση της προσφοράς (πλέον ο καθένας μπορεί με κάποιο μικρό σχετικά κεφάλαιο να στήσει μια ανεξάρτητη δισκογραφική εταιρεία) και να αρχίσει να παράγει δισκογραφικό υλικό. Αυτό δεν είναι απαραιτήτως κακό και δεν το κατηγορώ. Οφείλει όμως να έχει στο μυαλό του ότι δεν είναι δυνατόν να παράγεται περισσότερο υλικό απ'όσο ένας κόσμος μπορεί οικονομικά να αντέξει. Σε αντίθεση με όσα λέγονται περί "άνθισης" της δισκογραφίας και του βινυλίου, αυτό είναι εν μέρει ψευδές, γιατί ναι μεν η στατιστική λέει ότι η αγορά δίσκων έχει εκτοξευτεί σε επίπεδα προ της ψηφιακής εποχής, αλλά αφενός δεν παύει να υπολείπεται πολύ σε σχέση με τις ψηφιακές πωλήσεις, αφετέρου δε - και πιο σημαντικό - δεν υπάρχει το κοινό εκείνο που θα "καταναλώσει" όλο αυτό το υλικό που παράγεται εκεί έξω. Η προσφορά ανέβηκε κατακόρυφα, ενώ το αγοραστικό κοινό δεν εκτοξεύτηκε σε αντίστοιχα επίπεδα. Επιπλέον, υπάρχει και μία δεύτερη παράμετρος πιο πνευματική/ηθική και όχι τόσο υλική. Οι ανεξάρτητες εταιρείες και η όλη λογική τους σε μεγάλο βαθμό είναι ότι "παράγουμε έναν περιορισμένο αριθμό δίσκων/cds, όχι μόνο γιατί το κοινό είναι περιορισμένο, αλλά και γιατί δεν αρεσκόμαστε στην υπερκατανάλωση και στη μαζική παραγωγή". Όλοι φυσικά θέλουν, αν είναι δυνατόν, να πουλήσουν περισσότερο και οι καλλιτέχνες να ζήσουν από το έργο τους, δεν τίθεται πάνω σ'αυτό θέμα συζήτησης. Η ουσία όμως στο τέλος της ημέρας είναι να υπάρχει μιά ισορροπία υλική και πνευματική - όσο κι αυτό ακούγεται ρομαντικό και ίσως παιδιάστικο στις μέρες μας. Η ανεξάρτητη εταιρεία, ο ανεξάρτητος καλλιτέχνης, η DIY έκφραση (τα περικλείω όλα τα παραπάνω γιατί θεωρώ πως είναι τέκνα της ίδιας φιλοσοφίας λίγο ως πολύ) έχουν σαν ουτοπικό στόχο αυτήν ακριβώς την ισορροπία. Σε πολλές περιπτώσεις δε, ούτε αυτήν ακόμη, προς όφελος μόνο της πνευματικής ευχαρίστησης. Αλλά δεν θα μπω σε ανάπτυξη αυτού του θέματος γιατί θα πλατιάσω πολύ.\nΕν κατακλείδι, χρειάζεται ένα μέτρο πάνω σ'αυτό που με ρώτησες, γιατί σκοπός είναι ακριβώς αυτή η ισορροπία/μέτρο που ως ένα βαθμό έχει κλονιστεί τα τελευταία 4-5 χρόνια και κάποιοι θεωρούν ότι μπορούν να λειτουργήσουν με ρυθμούς και κανόνες πολυεθνικής εταιρείας προηγούμενων δεκαετιών, όταν ο κόσμος αναγκαστικά έπρεπε να αγοράσει την μουσική/τέχνη που ήθελε να απολαύσει.\nΚαι πάμε στη δική σου, την Geheimnis Records. Φέτος συμπληρώνονται 10 χρόνια δισκογραφικής δραστηριότητας και θα ήθελα να μας πεις τι έχεις αποκομίσει μέσα σε αυτήν τη δεκαετία, τόσο σαν ιδιοκτήτης όσο και σαν μέρος του κοινού της μουσικής που υποστηρίζεις ο ίδιος;\nΣίγουρα περίμενα λίγο διαφορετικό το όλο κλίμα γιά την επέτειο των 10 χρόνων, αλλά έστω κι έτσι θα προχωρήσουμε. Δεν αλλάζει κάτι. Τα συναισθήματα όλα αυτά τα χρόνια είναι ως επί το πλείστον θετικά, δημιουργικά, που με εμπλούτισαν σε σχέση με τον τρόπο με τον οποίο κινείται όλο αυτό το πλέγμα πραγμάτων που λέγεται "καλλιτέχνης", "μουσική σύνθεση", "κοινό". Είδα πράγματα που τα είχα υποτιμημένα στο μυαλό μου ή σχεδόν ανύπαρκτα, να παίζουν σημαντικότατο ρόλο στην όλη διαδικασία παραγωγής μουσικής, ενώ αναθεώρησα διάφορες απόλυτες και ακραίες απόψεις περί δισκογραφίας και καλλιτεχνών. Καταρρίφθηκαν μύθοι, ενώ μικρά πράγματα στην όλη διαδικασία της μουσικής παραγωγής δημιούργησαν έναν νέο θαυμασμό για λεπτομέρειες που δυστυχώς οι περισσότεροι δεν μπορούν να αντιληφθούν, γιατί δεν βρίσκονται ακριβώς μέσα στην όλη διαδικασία. Όσο για το κοινό, η δεκαετία ήταν μια μετάβαση ουσιαστικά. Ξεκίνησε εν μέρει με κόσμο πιο "στρατευμένο" πάνω στην μουσική που αγαπάει, στο μοτίβο παλαιότερων εποχών και πλέον βιώνουμε την απενοχοποίηση των πάντων, με ανθρώπους που μπορούν να συνδυάσουν την Ελληνική π.χ. παράδοση με το ροκ και τους ηλεκτρονικούς ήχους με παραδοσιακά όργανα και την ποίηση. Ας μην ξεχνάμε ότι το ίντερνετ ήταν σε εφηβικό στάδιο ακόμη το 2009-10 και πλέον είναι αναπόσπαστο κομμάτι της ζωής μας και έχει μεταμορφώσει τον κόσμο. Όσο κι αν όλα αυτά με βρίσκουν πάντα σκεπτικό ως προς το τι θα "γεννήσουν" στο μέλλον, η αλήθεια είναι ότι υπάρχει δημιουργικός οίστρος. Τόσο όμως στο μουσικό ιδίωμα που υπηρετώ εγώ όσο και σε ευρύτερο επίπεδο, δεν θεωρώ ότι υπάρχει η δυνατότητα για παρθενογένεση, αλλά για μείξη πραγμάτων που θεωρητικά δεν ταίριαζαν ή γιά μία ανανέωση - επανακαθορισμό ήδη ειπωμένων πραγμάτων.\nΠροσωπικά θεωρώ πολύ σημαντικές δισκάρες αυτές των Data Fragments, των Incirrina, και των Kalte Nacht. Με τι αισθητήριο διαλέγεις να κυκλοφορήσεις δίσκους νέων συγκροτημάτων;\nΣε πρώτο πλάνο, πάντα είναι η μουσική, πως θα είναι "χτισμένο" το κάθε κομμάτι και φυσικά το προσωπικό γούστο. Υπάρχει ένα σχετικά αλάνθαστο κριτήριο : με το που θα ακούσεις τον συγκεκριμένο μουσικό κομμάτι, να κοκαλώσεις και να κολλήσεις αμέσως! Δεύτερες σκέψεις, να το "ακούσουμε καλύτερα" ή "ίσως", "ναι μεν, αλλά" κ.λ.π. ενδοιασμοί, έχει αποδειχτεί ότι δεν έχουν αίσιο τέλος... Φυσικά, κάτι τέτοιο δεν είναι ο απόλυτος κανόνας, αλλά δίνει ένα αρχικό δυνατό "σπρώξιμο" για να ασχοληθώ με τον εκάστοτε καλλιτέχνη ή συγκρότημα. Υπάρχουν από'κει και πέρα διάφορα μικρά ή δευτερεύοντα πράγματα που θέλω να δω αν ενυπάρχουν, όπως η σοβαρότητα και η λεπτομέρεια πάνω σ'αυτό που φτιάχνεται - οσοδήποτε τεχνικά άρτιο ή μη, πρέπει να μην είναι επιτηδευμένο και να βγαίνει αβίαστα, χωρίς υπερβολή και έντονη μανιέρα. Στη μουσική αυτή, καλώς ή κακώς, υπάρχει το θεατρικό/στυλιστικό στοιχείο, το έντονο μακιγιάζ, το όλο "στήσιμο". Δεν είμαι εναντίον. Απλά θέλει το μέτρο που λέγαμε και παραπάνω. Κι αν ακόμα το ξεπεράσεις, πρέπει πάλι να είναι τόσο-όσο και να δημιουργείται μια ισορροπία. Η πορεία αυτής της μουσικής σκηνής (αλλά και άλλων σκηνών) έχει να επιδείξει τέτοια φαινόμενα - άνθρωποι/συγκροτήματα εξαφανίστηκαν από την καλλιτεχνική πρώτη γραμμή γιατί πόνταραν όχι τόσο στη μουσική αλλά στο "περιτύλιγμα", ενώ υπήρξαν και περιπτώσεις πλούσια δισκογραφικά καλλιτεχνών που όμως δεν άφησαν ουσιαστικά κάτι για να τους θυμάσαι.\nΠαράλληλα, αυτό που μετράει είναι και η πίστη και επιμονή σ'αυτό που επιτελείται. Ο καλλιτέχνης ή το συγκρότημα πρέπει να έχει υπομονή και θέληση, ώστε αυτό που κάνει να έχει συνέχεια, να εξελιχθεί να πάει όλο και πιο πάνω. Χρειάζεται υπομονή για να χτιστεί κάτι. Ζωντανές εμφανίσεις, πρόβες, προβολή και συνεντεύξεις (στο μέτρο που χρειάζεται), κόπος, έμπνευση, γενικότερα έκθεση του εαυτού σου και της προσωπικότητάς σου σε βαθμό που δεν είσαι πολλές φορές συνηθισμένος. Φυσικά αναγνωρίζω ότι ακριβώς επειδή κανείς δεν ζει - δυστυχώς - απ'αυτό που κάνει σ'αυτή τη σκηνή που αγαπώ και ασχολούμαι, δεν έχει άπειρο κουράγιο και αιώνια θέληση. Τουλάχιστον όμως, όσο κρατήσει το "όνειρο", να είναι και ο ίδιος δυναμικός "συνεπιβάτης" του και όχι απλά μια διερχόμενη σκιά...\nΘέλω να μας πεις πως έγινε η φάση με αυτά τα τρία ονόματα ξεχωριστά, και τι διέκρινες στο καθένα...\nΕν πολλοίς έχει απαντηθεί αυτή η ερώτηση από την παραπάνω απάντηση, απλά θα γράψω και κάποιες λεπτομέρειες γιά το καθένα. Θα τους αναφέρω με τη σειρά που κυκλοφόρησαν και όχι σαν αξία. Οι Data Fragments ήρθαν σαν "κεραυνός". Γνώριζα από πριν τον Στάθη Λεοντιάδη (μπάσο - Doric, Exetix, Human Puppets), αλλά δεν ήξερα τι "μαγειρευόταν" ακριβώς. Είδα στο youtube τα πρώτα 2 demos τους και τα υπόλοιπα είναι ιστορία. Στην πορεία γνώρισα και τον Πάνο Δεδεψίδη (κιθάρα, τραγούδι - Κωμωδία Θανάτου) και τον Πάνο Δημόπουλο (πλήκτρα - Κωμωδία Θανάτου) και κατάλαβα ότι δεν... αστειεύονται. Δεμένος ήχος, εξαιρετική παραγωγή, σαν να άκουγα ένα συγκρότημα που παίζει χρόνια μαζί. Θέληση να προχωρήσουν και να παίξουν όσο το δυνατό περισσότερα live. Ήδη ετοιμάζεται ο δεύτερος δίσκος τους. Οι Incirrina είναι η ήρεμη δύναμη. Δεν είναι ο "κεραυνός", είναι κάτι που ξετυλίγεται με την ώρα, ένα ηχοτοπίο, πιό εσωτερικό. Δεν το χορεύεις - αν και κάποια κομμάτια τους χοεύονται, δεν είναι όμως αυτός ο στόχος, τουλάχιστον απ'όσο έχω αποκομίσει. Και η Ειρήνη Τηνιακού και ο Γιώργος Κατσάνος είναι επαγγελματίες μουσικοί, που γνωρίζουν τα προβλήματα του επαγγέλματός τους και όμως το παλεύουν. Στο project Incirrina αποτυπώνεται ουσιαστικά η αγάπη τους στην μουσική σκηνή που ακολουθούν πολλά χρόνια και ειδικά στο ηλεκτρονικό κομμάτι αυτής. Εδώ, το μέτρο και η θέληση λόγω και της επαγγελματικής σχέσης με τη μουσική ενυπάρχει θέλοντας και μη. Μαθαίνω ότι η περίοδος της καραντίνας ήταν πολύ δημιουργική γι'αυτούς και έχουν ήδη τελειώσει πολλά νέα κομμάτια. Όσο για τους Kalte Nacht ήταν μία εν μέρει προσωπική και τυχαία ανακάλυψη, που συνέπεσε με προτροπή του Λεωνίδα Σκιαδά (ιδιοκτήτη του Death Disco) να τους μιλήσω, καθώς τον Δεκέμβριο του 2018 είχαν παίξει live στο μαγαζί του και τους είχε προσέξει. Στην προκειμένη περίπτωση έπαιξε μεγάλο ρόλο η διαίσθηση. Μιλώντας με τον Νίκο Κωνσταντινίδη (στίχοι, μουσική) διέκρινα την σωστή αντιμετώπιση και οπτική του πάνω στο θέμα μουσική/συγκρότημα και την σύμπλευση των ιδεών του με τις δικές μου. Εκείνη την εποχή (Ιανουάριος-Φεβρουάριος 2019), δεν είχε σχηματοποιηθεί πλήρως η μουσική τους κατεύθυνση, υπήρχαν μόνο διάσπαρτα κομμάτια είτε ορχηστρικά είτε με τη φωνή του Νίκου και όχι 100% τελειωμένα. Εξάλλου τότε ήταν ακόμα ένα one-man project. Με την προσθήκη της Μυρτούς Στύλου στα φωνητικά και την προετοιμασία του άλμπουμ από πέρσι την Άνοιξη, απλά είδα ότι το όποιο "ρίσκο" πήρα άρχισε να αποδίδει (ειδικά στα live) και πραγματικά εκτοξεύτηκε όταν πήρα στα χέρια μου το τελικό studio αποτέλεσμα.\nΗ Ελληνική dark alternative σκηνή την τελευταία δεκαετία έχει κάνει εντυπωσιακό outbreak και με πολλά ονόματα να είναι ήδη μέσα στα πλέον γνωστά και αναγνωρισμένα σε Ευρώπη και Αμερική. Τι ήταν αυτό που έκανε μια ολόκληρη γενιά μουσικών να ασχοληθεί με τα συγκεκριμένα ήδη (post-punk, darkwave, minimal analog, synthwave, κλπ); Σαν ένας άνθρωπος που είναι πολύ μέσα στη φάση και σαν ιδιοκτήτης ενός dedicated label, τι αποκομίζεις από τις κουβέντες σου με αυτά τα συγκροτήματα; Γιατί σκοτάδι, αγωνία, και αυτή η γνωστή σε εμάς υποβόσκουσα ελπίδα/κατάρα πάνω στα κοινωνικά θέματα;\nΗ ελληνική dark alternative σκηνή έχει μιά ιστορία 4 δεκαετιών. Για μένα προσωπικά δεν αποτελεί έκπληξη ότι κάποιοι άνθρωποι ασχολούνταν και εξακολουθούν να ασχολούνται, ενώ μιά νέα γενιά μουσικών ανακαλύπτει και αγκαλιάζει αυτό το μουσικό ιδίωμα. Πάντοτε έτσι γινόταν. Υπήρχαν βέβαια και περίοδοι με έλλειψη νέου υλικού, απουσία αξιόλογων συγκροτημάτων τόσο εγχώριων όσο και διεθνών και επικράτησης του περιτυλίγματος και του στυλ περισσότερο από τη μουσική αυτή καθαυτή. Τα τελευταία όμως 13-14 χρόνια χοντρικά με την έλευση του (γρήγορου) ίντερνετ και την διαδικτυακή παγκοσμιοποίηση, πολλά ξένα και φυσικά και τα Ελληνικά συγκροτήματα, τόσο τα παλιά όσο και τα νέα, βρήκαν μια δίοδο και ξεπέρασαν το στενό εθνικό τους χώρο, ενώ ανέβηκε και η όποια φήμη τους σε επίπεδα που ούτε τα ίδια θα μπορούσαν να φανταστούν. Οι λόγοι πολλοί : βασικότατος το ίντερνετ και η δυνατότητα που σου δίνει η τεχνολογία να μπορείς με μικρότερο κόστος να κάνεις σχεδόν επαγγελματικές ηχογραφήσεις μέσα απ'το σπίτι σου. Ο χρόνος που απαιτείται και ο σχετικά φτηνός εξοπλισμός έχει βελτιστοποιήσει τις παραγωγές και δεν είναι απαραίτητη η παρουσία ενός καλλιτέχνη ή συγκροτήματος συνεχώς σε ένα δαπανηρό στούντιο για πρόβες, ηχογραφήσεις, mixing κ.λ.π. Φυσικά το στούντιο δεν πρέπει να αποκλείεται, καθώς πολλές μικρές αλλά και μεγάλες λεπτομέρειες μπορούν να συντελεστούν μόνο σ'αυτό, αλλά το τελικό αποτέλεσμα μπορεί πλέον να είναι καθόλα άρτιο με το μικρότερο δυνατό κόστος. Έτσι οι παραγωγές πλήθυναν και πλέον ακούγονται τεχνικά άψογες στις περισσότερες των περιπτώσεων. Πέρα όμως απ'αυτό υπάρχει κάτι ίσως σημαντικότερο ακόμη κι απ'αυτό. Όπως είπα σε μια προηγούμενη ερώτησή σου, δεν υπάρχει παρθενογένεση και ως εκ τούτου ο κόσμος σχεδόν σε όλα τα επίπεδα και όχι μόνο στο θέμα της συγκεκριμένης μουσικής κουλτούρας, δεν έχει να περιμένει κάτι το απόλυτα καινούργιο και θεωρώ ότι ζούμε την προσπάθειά του να κατανοήσει-αποκωδικοποιήσει-αναλύσει και εμπεδώσει πράγματα/ιδέες/τάσεις που έχουν ειπωθεί τα προηγούμενα 100-200 χρόνια, φέρνοντάς τα στα μέτρα του "σήμερα". Ζούμε το τέλος της ιστορίας θα μου πεις ; Κατά μία έννοια, νομίζω πως ναι. Έχω φτάσει σ'αυτό το συμπέρασμα κάνοντας ανασκόπηση των τελευταίων 15 περίπου χρόνων. Συνεχώς αναβιώσεις τάσεων, στυλ, ιδεών περασμένων δεκαετιών. Θα μου πει κάποιος, ωραία ποιο είναι το πρόβλημα - κανένα, αρκεί αυτή η όσμωση και η μείξη αυτών των πραγμάτων να επιφέρει κάτι έστω λίγο διαφορετικό. Αν γίνεται στείρα επανάληψη, είναι κουραστική. Αν μη τι άλλο, η ζωή μας δεν πρέπει να είναι μια ανάμνηση ενός ενδόξου παρελθόντος. Και κάπου εδώ έρχεται και η μουσική μας σκηνή. Η αναβιωματική αυτή τάση μαζί με την κρίση τόσο την παγκόσμια του 2008 όσο και την Ελληνική, έκανε τους καλλιτέχνες και τον κόσμο να στραφούν σε ένα παρελθόν που προσομοίαζε σε αυτό της τελευταίας δεκαετίας και να ψάξουν τις μουσικές και τις ιδέες που κυριάρχησαν σε μια μεταπολεμική Δυτική Γερμανία που επούλωνε πληγές τη δεκαετία του '70 και '80 και μια αντίστοιχη Αγγλία που βίωνε αναταραχές, ανεργία, εξαθλίωση έως τα τέλη του '70 και την επέλαση του θατσερισμού το 1980. Αυτή η βάση έδωσε την έμπνευση σε μια νέα γενιά να πατήσει εκεί και να θίξει εκ νέου ζητήματα που είχαν ξεχαστεί στις εποχές της μεγάλης ευμάρειας των μέσων του '90 και όλης της δεκαετίας του 2000. Το αν το κάνει με θετικό τρόπο δίνοντας μικρή έστω ώθηση προς τα εμπρός ή σαν απλή αναβίωση χωρίς κανένα όφελος για το μέλλον αυτής της σκηνής, θα το δείξει η ιστορία.\nΣτο δεύτερο σκέλος της ερώτησής σου, η απάντηση έχει να κάνει με τη σκοπιά που αρέσκεται ο εκάστοτε καλλιτέχνης αυτής της σκηνής να δώσει τις απαντήσεις του : επίθεση και κόντρα στο σύστημα, οπότε θα στρατευτεί με το πιο επιθετικό punk ή κατάδειξη των αιτιών και συνεπειών της ασχήμιας του κόσμου μας στις μεταξύ μας σχέσεις, στα ψυχολογικά μας, στην καθημερινότητά μας, στην κατάρα τελικά, όπως είπες, και στην ελπίδα, σαν αιώνιο δίπολο , όπως τόσα άλλα δίπολα μας στοιχειώνουν παντού και πάντοτε. Θεωρώ ότι για να αντιπαλέψεις οποιοδήποτε σύστημα/ασχήμια/κακό και να σταθείς στα πόδια σου είτε με την κυριολεκτική-πολεμική έννοια, είτε με την μεταφορική, πρέπει να έχεις κατασταλαγμένες μέσα σου κάποιες πολύ βασικές απαντήσεις για τις κατάρες/ελπίδες, φως/σκοτάδι, θεός/διάολος κ.λ.π.\nΘεωρώ ότι ειδικά το post-punk και το dark wave ήδη αλλάζουν κατεύθυνση εδώ και 2-3 χρόνια σε παγκόσμιο επίπεδο. Νέα ονόματα που δεν διστάζουν πλέον να πειραματιστούν και να προσθέσουν και άλλα στοιχεία στις μουσικές τους με αποτέλεσμα να αποστασιοποιούνται από τον άκρατο "ντιβιζιονισμό" των προηγούμενων γενιών. Τι προβλέπεις ότι θα ακούσουμε μέσα στη δεκαετία που μόλις άρχισε, τι σου λέει η εμπειρία σου;\nΝα σου πω την αλήθεια, κρατάω λίγο στάση αναμονής. Η ερώτησή σου είναι πολύ καλή πάσα να ενώσω την απάντησή μου στην προηγούμενη ερώτησή σου με αυτή. Ενώ η δεκαετία ξεκίνησε με ζυμώσεις και αναμονή για κάτι ίσως λίγο διαφορετικό (όπως λες και συ με τον άκρατο "ντιβιζιονισμό"), στην απόληξή της έχει γίνει λίγο στατική και "άοσμη", καταλήγοντας σε μια κάποια μανιέρα. Είναι σαν να κάναμε ένα μικρό πισωγύρισμα στα χρόνια της άνευρης και επίπλαστης ματαιοδοξίας μας. Δεν αναμένω, να σου πω την αλήθεια, κάποιο πρωτοποριακό κίνημα ή μια καινούργια "επανάσταση". Θα υπάρχουν πιστεύω απλά μικρές καλές στιγμές από καλλιτέχνες και συγκροτήματα που θα αφήσουν το στίγμα τους και όχι κάτι ενιαίο. Ο κόσμος λόγω του ίντερνετ πρωτίστως, αλλά και της δύσκολης καθημερινότητάς του, δεν έχει τη δυνατότητα να εμπεδώσει και να ασχοληθεί παραπάνω από κάποια συγκεκριμένη ώρα που έχει στη διάθεσή του με κάτι εκτός του μικρόκοσμού του. Είναι ελάχιστοι αυτοί που αναλύουν και μελετούν σε βάθος το οτιδήποτε γύρω τους - κι αυτό επαφίεται αποκλειστικά στους ίδιους και σε βάρος του ελεύθερου χρόνου τους. Κάπως έτσι βλέπω να κινείται και ο κόσμος της μουσικής κουλτούρας που ασχολούμαι. Πολύ πληροφορία και εικόνα, λίγη εμπέδωση, ελάχιστος χρόνος. Οι μουσικές "σκηνές" όπως τις είχαμε συνηθίσει, είτε θα διατηρούνται ελάχιστο χρονικό διάστημα, είτε δεν θα υπάρχουν καθόλου. Αυτό έχει ήδη ξεκινήσει. Μιλάμε μάλλον για την δεκαετία της απόλυτης εξατομίκευσης και μη αναγκαιότητας ταξινόμησης της μουσικής κουλτούρας, τουλάχιστον στα πλαίσια του ροκ. Δεν είναι δυνατόν να προβλέψω που μπορεί να καταλήξει όλο αυτό. Απ'τη μία φαίνεται άκρως ενδιαφέρον, καθώς θα ευνοηθεί η μείξη διαφορετικών φαινομενικά πραγμάτων, απ'την άλλη φοβάμαι ότι θα είναι ένας άκρατος μουσικός βερμπαλισμός χωρίς να αφήσει πραγματικά κάτι.\nH Geheimnis Records βγάζει επίσης αρκετά re-issues / re-releases εστιάζοντας σε χαμένους και περιζήτητους δίσκους. Τι σε ωθεί να κυκλοφορείς τέτοιους δίσκους ; Kan Kan, Κουμπότρυπες Α.Ε., Not Only Bones, The Vyllies, Rehearsed Dreams, Alive She Died, είναι μόνο μερικά από τα ονόματα που βγήκαν σε επανέκδοση από την Geheimnis…\nΟυσιαστικά, είναι η προσπάθεια να ενωθεί το παλιό με το καινούργιο, να γίνει μιά κατάδυση στις ρίζες όλης αυτής της μουσικής κουλτούρας και να γνωρίσουν και οι νεώτεροι τον μουσικό πλούτο όλων αυτών των περίπου 40 τελευταίων χρόνων. Ξεκίνησε ως μια αναγκαιότητα να έρθουν στην επιφάνεια άλμπουμ που έθεσαν τις βάσεις γι'αυτό που λέμε dark alternative και ιδιαιτέρως της Ελληνικής σκηνής και στην πορεία και της διεθνούς. Εξυπηρέτησε και εξυπηρετεί παράλληλα και μια άλλη πρακτική αναγκαιότητα, πιο πεζή. Πολλά απ'αυτά τα άλμπουμ είναι δυσεύρετα σε φυσική μορφή και κοστίζουν αρκετά χρήματα στα διάφορα μαγαζιά και ιντερνετικές πλατφόρμες. Η επανακυκλοφορία ξαναζωντανεύει το ίδιο το υλικό, ο ήχος καθαρίζεται, το εξώφυλλο το ίδιο και η συγκίνηση είναι μεγάλη να βλέπει κανείς και τους καλλιτέχνες και τη μουσική τους να ξανασυστήνονται με μία πλέον φυσιολογική τιμή σε πολύ περισσότερο και νέο κόσμο και όχι μόνο σε λίγους συλλέκτες. Σε πολλές περιπτώσεις όπως στους Alive She Died, Not Only Bones, δεν υπήρξαν κανονικές κυκλοφορίες την εποχή που ήταν ενεργά ως συγκροτήματα, παρά μόνο σε περιορισμένο αριθμό κασετών. Σε άλλες περιπτώσεις δε, υπήρξαν κομμάτια που έμειναν ακυκλοφόρητα και με την πρέπουσα φροντίδα συμπεριλαμβάνονται στην καινούργια έκδοση. Οπότε είναι σαν να παρουσιάζεται ένα υλικό παλαιό, στη σημερινή εποχή και δημιουργείται η αίσθηση ότι είναι σαν καινούργιο. Είναι ένα κομμάτι άκρως συναισθηματικό και τελείς διαφορετικό από την ενασχόληση με τα καινούργια συγκροτήματα και καλλιτέχνες.\nΘέλω να σου ζητήσω το προσωπικό σου top-5 ever, αυτούς τους 5 δίσκους που σε διαμόρφωσαν για πάντα…\nΠάντα είχα δυσκολία να φτιάχνω τέτοιες λίστες. Είναι δύσκολο λόγω του περιορισμένου αριθμού... Αλλά θα προσπαθήσω (χωρίς σειρά αξιολόγησης, όπως μου 'ρθαν στο μυαλό μου), περισσότερο οι δίσκοι που με διαμόρφωσαν παρά το Top 5... Depeche Mode - Speak & Spell (1981), είναι η επιτομή του αναλογικού ηλεκτρονικού ήχου που καθόρισε εν πολλοίς όλη τη δεκαετία του 80, Cure - Pornography (1982), ακούγεται μονοκόμματο, σαν σάουντρακ δυστοπικής ταινίας, δεν αλλάζεις τίποτα. The Sisters Of Mercy - Temple of Love/Heartland 7'' (1983), χωρίς να ξέρω κάτι συγκεκριμένα για το συγκρότημα, παρά μόνο διάσπαρτες απόψεις, αγοράστηκε επτάϊντσο (μικρό δισκάκι δηλαδή για τους μη μυημένους, με δύο τραγούδια μόνο) και απλά ήταν καταπέλτης. Visage -s/t (1980) και Kraftwerk - The Man Machine (1978). Αυτά τα δύο πάνε πακέτο για τον απλούστατο λόγο ότι έμπαιναν σχεδόν μαζί (το Fade To Grey και το The Model) στην playlist του Rebound εκεί στις αρχές των 90's. Και τα δύο είναι ακριβή μουσική απεικόνιση της εικόνας που έχω στο μυαλό μου για τους νεορομαντικούς των αρχών της δεκαετίας του '80. Το Model χρονολογακά προηγήθηκε αλλά κατόπιν όλοι οι δίσκοι των Kraftwerk θεωρήθηκαν προπάτορες της νέας σκηνής. Θα αναφέρω και έναν τελευταίο δίσκο που όταν τον πρωτοάκουσα ανοίχτηκε ένας παράλληλος κόσμος σε σχέση με τα ξένα ακούσματα και έμελλε κιόλας να παίξει καθοριστικό ρόλο μετά από χρόνια. The Return of The Creeps (1995). Ήταν μια συλλογή με Ελληνικά συγκροτήματα που ηχογράφησαν στην πρώτη ανεξάρτητη Ελληνική εταιρεία, την Creep Records. Είχα διαβάσει διάφορα πράγματα γα την Creep τα προηγούμενα χρόνια, είχα ακούσει της Vyllies (ο πρώτος τους δίσκος είχε εκδοθεί από την εν λόγω εταιρεία και το "Babylon" ήταν "club hit" στη Rebound), αλλά λόγω ελλείψεως μέσων, δεν υπήρχε η δυνατότητα να ακούσεις αν δεν αγοράσεις τους δίσκους ή έστω να σου γράψει κάποιος μια κασέτα (προ internet εποχή)... Κανένας όμως τότε απ'όσους ήξερα δεν είχε σε μεγάλη εκτίμηση τα Ελληνικά συγκροτήματα, η συντριπτική πλειοψηφία άκουγε μόνο τα ξένα, οπότε τα ελληνικά που ακουγόντουσαν στα μαγαζιά ήταν μετρημένα στα δάχτυλα του ενός χεριού. Μ'αυτόν το δίσκο-συλλογή απλά "κλείδωσα" και στην πορεία η μοίρα το έφερε να επανεκδώσω πολλά απ'αυτά τα συγκροτήματα. Σταματώ εδώ γιατί μετά αρχίζει το χάος...\n…και άλλους 5 καινούργιους δίσκους που ακούς συχνά αυτή την εποχή.\nΕδώ έχω μιά ίσως ακόμα πιό μεγάλη δυσκολία, γιατί έτσι όπως είναι το πρόγραμμά μου και οι ώρες που διαθέτω γιά απλή ακρόαση είναι πιο εύκολο να ακούσω κομμάτια παρά ολόκληρα άλμπουμ. Ξεχωρίζω τα πρώτα των Minuit Machine και Hante (2014-15) γιατί ίσως τα έζησα λίγο παραπάνω λόγω και φιλίας και προσωπικής επαφής. Επίσης αίσθησή μου είχε προκαλέσει το ομώνυμο πρώτο άλμπουμ των Linea Aspera (2012). Πολυακουσμένο και το ντεμπούτο των Led Er Est - Dust On Common (2009). Μπορώ να αναφέρω περισσότερο ονόματα παρά μεμονωμένα άλμπουμ, σαν τους Skeleton Hands, Second Still, Whispering Sons (το ντεμπούτο τους ως επί το πλείστον), φυσικά το πρώτο EP των Light Asylum με το πασίγνωστο πλέον Dark Allies (2011) και τους Agnes Circle στο Modern Idea (2015). Αφήνω έξω βέβαια απ'αυτήν τη λίστα τα συγκροτήματα που συνεργαζόμαστε (τώρα και στο παρελθόν) για να μην περιαυτολογήσω. Σίγουρα ξεχνάω πράγματα αλλά γιά να μην πλατιάσουμε, ας μείνουμε εδώ.\nΠάνο σε ευχαριστούμε πολύ για την συνέντευξη που μας παραχώρησες, αφήνω το κλείσιμο της σε εσένα…\nΕυχαριστώ κι εγώ από μέρους μου για την συνέντευξη και εύχομαι το Merlin's Mucic Box και συ προσωπικά να συνεχίσετε με την ίδια θέρμη, πάθος και δύναμη να στηρίζετε την ανεξάρτητη σκηνή. Όσο κι αν φαίνεται οξύμωρο αυτό στις μέρες του κορωνοϊού, η ευχή και προτροπή μου είναι να βγούμε έξω, να έρθουμε σε επαφή με καινούργιους ανθρώπους, τάσεις, ιδέες, ρεύματα. Ας αποκτήσουμε Α ν τ ί λ η ψ η - είναι ίσως βασικότερη ακόμη κι απ'την όποια παιδεία - ούτως ώστε αυτό όλο να φέρει κάτι καινούργιο τόσο στη μουσική κουλτούρα, όσο και γενικότερα στη ζωή μας. Και όλο αυτό από μόνοι μας, καθένας χωριστά και όλοι μαζί, χωρίς να καθοδηγούμαστε από τα Μ.Μ.Ε. και τον ολοκληρωτισμό του ίντερνετ. Μπορεί να ακούγονται όλα αυτά σαν ευχολόγια, αλλά είναι η μόνη αλήθεια προκειμένου να συνεχίσουμε και να δημιουργήσουμε κάτι καινούργιο.\nΚοίτα τώρα.. όταν μου πέρασε το να γίνω αστροναύτης ή ραλίστας (γιατί έφυγε ο Senna και άφησε εμένα), και όταν δεν έγινα τελικά ροκ σταρ, ασχολήθηκα γενικότερα με τα μουσικά. Έγινα ηχολήπτης πρώτα, και μετά έγινα και ρ/φ παραγωγός (Loud Cities radio show) παράλληλα με το βίτσιο μου όπως αποδείχτηκε, μουσικός συντάκτης σε περιοδικά. Μετά από μία 3ετία σε ντόπιο έντυπο αποφάσισα να ψάξω την τύχη μου στα εξωτερικά με αποτέλεσμα να είμαι συντάκτης σε 3 αμερικάνικα μουσικά websites και σε 2 ευρωπαϊκά. Και κάπου εκεί, ήρθε ο Μάγος Merlin και μέσα από την βαριά του φωνή άκουσα αυτό, «Mike, πρέπει να επαναπατριστείς μουσικοσυντακτικώς, ψήνεσαι;»


FAQ Ergasia - Φορολογική Βάση | Σελίδα 187 από 188 | AnacondA S.A.\nΑπό πλήρη σε μερική απασχόληση από τον επόμενο μήνα\nΈχετε έναν εργαζόμενο με το καθεστώς της πλήρους απασχόλησης. Από τον επόμενο μήνα αλλάζει καθεστώς σε μερική απασχόληση. Πώς θα το παρακολουθήσετε στο πρόγραμμα; Αν η αλλαγή της εργασιακής κατάστασης…\nΣε κάποιον εργαζόμενο ενώ έχετε “τρέξει” την μισθοδοσία του, το πρόγραμμα δεν εμφανίζει τις κρατήσεις του εργοδότη και του εργαζόμενου. Ελέγξτε εάν στον συγκεκριμένο εργαζόμενο έχετε ορίσει το ταμείο του….\nΠώς λειτουργούν τα ασφαλιστικά πλαφόν των ταμείων σε σχέση με τις εκάστοτε μισθοδοτούμενες ημέρες που βάζετε στην Μισθοδοσία Περιόδου; Τα πλαφόν των ασφαλιστικών ταμείων λειτουργούν πάντα σε αναλογία με τις…\nΚαταχωρημένη ή όχι κίνηση\nΈχετε φέρει στην οθόνη κάποια κίνηση. Πώς θα καταλάβετε αν αυτή η κίνηση είναι καταχωρημένη ή όχι; Θα δείτε στο κάτω μέρος της οθόνης αν υπάρχει η λέξη Εισαγωγή. Αν…\nΔιαγραφή κίνησης, δεν σας αφήνει\nΘέλετε να διαγράψετε μία μισθολογική κίνηση που έχετε περάσει. Φέρνετε την κίνηση στην οθόνη σας, αλλά το πλήκτρο οθόνης Διαγραφή είναι με αχνά γράμματα, ανενεργό. Τι θα κάνετε; Αυτό γίνεται…\nΈχετε έναν εργαζόμενο που του έχετε υπολογίσει Άδεια Ληφθείσα σε κάποιον μήνα, και τακτικές αποδοχές για τους υπόλοιπους μήνες. Θέλετε να του δώσετε προκαταβολή στον μισθό. Το πρόγραμμα δεν σας…\nΘέλετε να μεταβάλετε κάποιες μισθοδοσίες προηγουμένων ετών, αλλά το πρόγραμμα δεν σας αφήνει να παρέμβετε στον μήνα και στο έτος για τον εργαζόμενο. Σε αυτή την περίπτωση θα ελέγξετε τα…\nΑποζημίωση Απόλυσης Μισθωτού\nΥπολογίζετε την Αποζημίωση Απόλυσης για έναν μισθωτό υπάλληλό σας. Στο πεδίο Ημέρες/ Μήνες αποζημίωσης σας εμφανίζεται ένας αριθμός ημερών. Τι αντιπροσωπεύει; Ο αριθμός των ημερών αναφέρεται στον αριθμό των μισθών…\nΥπολογίζετε την μισθοδοσία του εργαζόμενού σας και σας εμφανίζεται ένα πολύ μεγάλο ποσό στις αποδοχές του εργαζόμενου. Αυτό σημαίνει ότι ο εργαζόμενός σας έχει κλείσει τα προβλεπόμενα έτη στην τρέχουσα…\nΑποζημίωση απόλυσης, Ωρομίσθιος καθηγητής\nΠώς υπολογίζεται η Αποζημίωση Απόλυσης ωρομίσθιου καθηγητή; Αν έχετε Ωρομίσθιο καθηγητή και τον απολύετε τότε θα τρέξετε κανονικά την αποζημίωση απόλυσής του και το πρόγραμμα θα σας εμφανίσει αυτόματα τον…


Αποχαιρετισμός του Θάνου Μικρούτσικου από συγγενείς και φίλους - Ατέχνως\nΒρίσκεστε:Ατέχνως»Επικαιρότητα»Αποχαιρετισμός του Θάνου Μικρούτσικου από συγγενείς και φίλους\nΑποχαιρετισμός του Θάνου Μικρούτσικου από συγγενείς και φίλους\nΜε λόγια που σκόρπισαν συγκίνηση αποχαιρέτησαν τον Θάνο Μικρούτσικο συγγενείς και φίλοι στην πολιτική κηδεία του μεγάλου μουσικού δημιουργού.\nΕπικήδειο – ύστατο χαίρε εκφώνησε ο ΓΓ της ΚΕ του ΚΚΕ, Δημήτρης Κουτσούμπας (δείτε εδώ αναλυτικά)\nΤον αγαπημένο φίλο αποχαιρέτησαν ο ηθοποιός Γιώργος Κιμούλης και ο στιχουργός Οδυσσέας Ιωάννου. Δακρυσμένη τον αποχαιρέτησε η κόρη του Αλεξάνδρα και έπειτα η σύζυγος του Μαρία.\nΟ Γιώργος Κιμούλης ανέφερε:\n«Φίλε μου. 43 χρόνια δίπλα. 43 ολόκληρα χρόνια μαζί. Κι όμως τώρα νιώθω, πως δεν σου είπα, όσες φορές ήθελα και έπρεπε να σου πω, πόσο σ’ αγαπάω. Πόσο σημαντικός ήσουν για μένα! Δε σου είπα, όσες φορές έπρεπε, πως απ’ την πρώτη στιγμή, σ’ εκείνο το σπίτι στο Πολύγωνο, το 1976, που σε άκουσα στο πιάνο, να τραγουδάς το “Με όλη μου τη φωνή”, δε σου είπα, πως τότε ήταν που… “άλλαξε εντός μου ο ρυθμός του κόσμου”. Δε σου είπα όσες φορές έπρεπε, πως η δική μου η φωνή κι ο δικός μου ήχος από τότε έως τώρα ήταν δικά σου δώρα. Δώρα που -όσοι ζήσαμε δίπλα σου και περπατήσαμε μαζί σου- βλέπαμε πόσο απλόχερα χάριζες σε όλους. Γιατί αν υπήρχε κάτι που σε χαρακτήριζε πάνω απ’ όλα ήταν η αρίφνητη γενναιοδωρία σου. Κι όταν τολμούσε κάποιος να σου πει, πως “οι δωρεές ξεχνιούνται”, δε θύμωνες. Χαμογελούσες παιχνιδιάρικα, μ’ εκείνο το πατρινό χαμόγελο, και σχεδόν καρναβαλικά απαντούσες: “Τίποτε που δεν έχεις χαρίσει, δεν θα είναι ποτέ πραγματικά δικό σου”. Δε σου είπα όσες φορές έπρεπε πόσα μου έχεις μάθει. Ούτε κι εσύ ο ίδιος ήξερες πόσα. Σ’ ακολούθησα όμως. Όπου πήγαινες σ’ ακολουθούσα κι ένοιωθα πάντα περήφανος γι’ αυτό. Ήμουν σίγουρος για το δρόμο που μου έδειχνες. Όταν χάνεις τους γονείς σου νιώθεις, πως φεύγει από πάνω σου η στέγη που είχες. Όταν χάνεις όμως τον καλύτερο σου φίλο, νιώθεις πως είσαι πλέον τελείως ανυπεράσπιστος. Είχαμε ορκιστεί και οι δύο, πως ο στίχος του Κώστα: “Θα σε υπερασπιστώ”, θα ήταν -πέρα απ’ όλα τ’ άλλα- η βάση της προσωπικής μας σχέσης. Και το είχαμε κάνει πράξη. Το είχαμε καταφέρει! Πολλές φορές. Πάρα πολλές φορές! Και εσύ κι εγώ. Βρεθήκαμε απέναντι σε πολλούς υπερασπίζοντας ο ένας τον άλλον μέχρις εσχάτων. Τώρα φίλε; Τώρα νιώθω πως με το φευγιό σου, πέρα απ’ τη μοναξιά, τον πόνο και το κενό, φεύγει μαζί σου και μια ολόκληρη εποχή Και η εποχή που έρχεται, είναι πολύ δύσκολη, φίλε, γιατί είναι ακραία θολή. Θολή και να ‘ναι σούπα ο κόσμος και ο νους τρύπιο κουτάλι. Τεράστια λοιπόν η ανάγκη απ’ το δικό σου φως. Τεράστια η ανάγκη της Δύναμης που έχεις και της Πίστης σου σ’ Αυτό που τόσοι και τόσοι πλέον το λένε αστειευόμενοι: Ουτοπία. Τεράστια η ανάγκη ενός ανθρώπου, σαν κι εσένα, που χρησιμοποίησε αμείλικτα τον ίδιο του τον εαυτό, για να καταλάβει και να μάθει. Και να δώσει και σ’ εμάς να καταλάβουμε, πως η Συμμετοχή -η συμμετοχή με όλο μας το είναι!- είναι κι η πιο σημαντική αξία της ζωής μας, ιδίως σ’ αυτήν την εποχή της φοβισμένης Απόστασης. Είμαι σίγουρος πως αυτή τη συμμετοχή την έχεις μεταλαμπαδεύσει στη Μαρία, τη Σεσίλ, την Κωνσταντίνα, την Αλεξάνδρα και τον Στέργιο. Τυχεροί όσοι έζησαν μαζί σου, φίλε.\nΛίγες μέρες πριν, στο νοσοκομείο, σου είχα υποσχεθεί, πως το καλοκαίρι θα πάμε μαζί στα Καπετανιανά της Κρήτης και θα κοιτάμε το πέλαγος, όπου πάνω στα κύματα, καθισμένος στο φτερό ενός καρχαρία, ο Νοπφλερ θα μας τραγουδά: “εκεί κάτω χαμηλά στο νότο”. Έκλαιγες. Το ήξερες. Δε θα βρεθούμε εκεί. Σου είχα όμως και κάτι άλλο υποσχεθεί εκείνο το βράδυ: πως δε θα σταματήσω να πιστεύω στην αξία της φράσης, που σου άρεσε και επίμονα επαναλάμβανες: “είμαστε ρεαλιστές, ας κατακτούμε το αδύνατον λοιπόν”! Ναι. Θα το κατακτήσουμε, φίλε μου. Στο υπόσχομαι για άλλη μία φορά, πως θα ακολουθώ αυτή τη φράση, μέχρι να κλείσω κι εγώ τα μάτια μου. Κι αν δεν το καταφέρουμε εμείς, θα το κάνουν οι επόμενοι από εμάς, γιατί δε θα σταματήσουμε να τους το υπενθυμίζουμε εμείς. Κι εκείνοι με τη σειρά τους θα κάνουν το ίδιο στους δικούς τους επόμενους, μέχρι αυτό που θεωρείται αδύνατο, να γίνει πραγματικότητα και να μη νιώθει πια κανείς… λαθρεπιβάτης σ’ ένα πλοίο παροπλισμένο.\nΜακρόθυμε πρίγκηπα μου, απόλυτε νικητή του διαγωνισμού του Μπλουά, καληνύχτα. Δεν μπορώ να σου πω καλή αντάμωση, γιατί εμείς δεν τα πιστεύουμε αυτά – μπορώ όμως να σου πω πως, μέχρι να φύγω κι εγώ, κάθε στιγμή θα σε συναντώ, θα είσαι εκεί, παρών – θα είσαι δίπλα, μαζί μου, όταν συνέχεια θα μιλάω για σένα. Σ’ αγαπάω και θα σ’ αγαπάω πάντα, γιατί σου οφείλω τα πάντα».\nVideo of Ο ΕΠΙΚΗΔΕΙΟΣ ΤΟΥ Ο. ΙΩΑΝΝΟΥ ΓΙΑ ΤΟΝ ΘΑΝΟ ΜΙΚΡΟΥΤΣΙΚΟ\nΓια τον Θάνο «της σπουδαίας τέχνης», μίλησε στη συνέχεια ο Οδυσσέας Ιωάννου και σημείωσε μεταξύ άλλων: «Αγάπησε πολύ τους ποιητές, τα ταξίδια και τα παιδιά. Όλα τα παιδιά, ολονών μας. Ήταν τόσο γοητευτικός στα μάτια τους. Η φύση τον προίκισε και με αυτά τα μάτια της καλοσύνης, αυτά τα μούσια, αυτό το γέλιο και αυτά τα παραπάνω κιλάκια, που τον έκαναν να είναι όλον τον χρόνο ένας Άγιος Βασίλης με πολιτικά. Έζησε ωραία, νοιάστηκε πολύ, έφυγε μέσα σε μια φάτνη αγάπης όπως είχε μετατραπεί το δωμάτιο του νοσοκομείου τις τελευταίες εβδομάδες». Πρόσθεσε ότι «η πιο βαριά ευθύνη που άφησε ο Θάνος σε όλους μας είναι “Μην αφήσετε κανέναν να σας πείσει πως ο κόσμος δεν μπορεί να γίνει ομορφότερος”.”Και να ζείτε, την κάθε μέρα σας, το κάθε λεπτό σας, τρυφερά και γενναία”. Όπως ήταν κι ο ίδιος ακόμα και στις τελευταίες του στιγμές».\nΕνώ κλείνοντας τον αποχαιρετισμό του σε πιο προσωπικό τόνο, πρόσθεσε: «Η οικογένειά μου έχασε μία από τις βασικές σταθερές της. Η Σοφούλα μας έχασε τον νονό της, και κάποτε Θα καταλάβει πόσο περήφανη πρέπει να νιώθει, που τον κέρδισε για όλη τη ζωή της. Θα συνεχίσω να τον συμβουλεύομαι για τη ζωή μου, για τα όνειρά μου. Μου έχει αφήσει όλες τις απαντήσεις. Φρόντισε και γι αυτό. Έχει αφήσει απαντήσεις για όλους. Ψάξτε τις. Όσο μεγαλώνουμε αποχαιρετούμε φίλους. Μετά το αρχικό κάταγμα, το αποδεχόμαστε και συνεχίζουμε τη ζωή μας. Θα τη συνεχίσω κι εγώ, αλλά αυτόν το Θάνατο δεν πρόκειται να τον αποδεχτώ ποτέ».\nVideo of ΑΠΟΧΑΙΡΕΤΙΣΜΟΣ ΣΤΟΝ ΘΑΝΟ ΜΙΚΡΟΥΤΣΙΚΟ ΑΠΟ ΤΗΝ ΚΟΡΗ ΤΟΥ ΑΛΕΞΑΝΔΡΑ\nΗ κόρη του Αλεξάνδρα με δάκρυα στα μάτια αποχαιρέτησε τον πατέρα της, τον «καπετάνιο» της όπως τον αποκάλεσε. «Και αν αυτή τη στιγμή βρίσκεσαι σε ένα παράλληλο σύμπαν, κάπου στο Σταυρό του Νότου κράτησέ μου ζεστό το πιάνο, για όταν ξανασυναντηθούμε»…\nVideo of ΑΠΟΧΑΙΡΕΤΙΣΜΟΣ ΣΤΟΝ ΘΑΝΟ ΜΙΚΡΟΥΤΣΙΚΟ ΑΠΟ ΤΗΝ ΣΥΖΥΓΟ ΤΟΥ Μ. ΠΑΠΑΓΙΑΝΝΗ\nΗ Μαρία του θυμήθηκε τότε που πρωτοσυναντήθηκαν, για τις ευτυχισμένες και τις γεμάτες αγάπη στιγμές που έζησαν. Και μετά για τα τελευταία 2,5 χρόνια, τα πιο δύσκολα, τα πιο πονεμένα. Οι δύσκολοι μήνες στο νοσοκομείο…\n«Ο γύρος του κόσμου έγινε μια εκδρομή στη θάλασσα. Μια βόλτα στο διάδρομο… Ύστερα… Το μυαλό σου να τρέχει, η καρδιά σου να χτυπά, καθηλωμένος στο κρεβάτι. Τότε μου έβαλες το χέρι στην καρδιά μου. Κάποτε μου λες θα χτυπά και για τους δυο μας. Μην τρομάξεις τότε, μην κάνεις πίσω, μόνο μπροστά. Να κυνηγάς την ουτοπία. Και εκείνη την κόκκινη πολιτεία που όλοι θα τα μοιραζόμαστε με όλους. Δεν ξέρω αν θα γιατρέψω ποτέ την πληγή μου, ξέρω όμως ότι με μπόλιασες με τη χαρά της ζωής και της δημιουργίας – αντίδοτο σε κάθε μιζέρια, κάθε μικρότητα, κάθε αναβολή.\nΣου ζητώ συγνώμη που λύγισα και ευχήθηκα να γίνεις αετός και να πετάξεις. Το μόνο που σου υπόσχομαι είναι ότι πάντα θα πορεύομαι στο δρόμο σου. Και θα ονειρεύομαι ότι κάποτε θα πετάξω».\nΠροηγούμενη δημοσίευση Ώρες ταλαιπωρίας στην κλειστή Εθνική Οδό: Κυβέρνηση κλπ. αρμόδιοι σφυράνε αδιάφορα\nΕπόμενη δημοσίευση Σαν σήμερα 31 Δεκεμβρίου – Γεγονότα και πρόσωπα


E F E N P R E S S - ΗΛΕΚΤΡΟΝΙΚΗ ΕΦΗΜΕΡΙΔΑ: Νικηφόρος Φωκάς και Oruc Reis\nΝικηφόρος Φωκάς και Oruc Reis\nΠολλά έχουν γραφεί για τα πρόσφατα συμβάντα μεταξύ των δύο πλοίων, νοτίως Καστελορίζου.\nΑναλύσεις επί αναλύσεων. Γνώμες και απόψεις.\nΚαι όμως, η κυρία επιδίωξη, ήταν οι συμβολισμοί και ο ψυχολογικός επηρεασμός. ‘Ολοι μας, φανήκαμε εύκολος αποδέκτης και ευάλωτος στόχος, στην εχθρική ψυχολογική προσβολή.\nΣήμερα και εγώ, θα σταθώ στους συμβολισμούς.\nΚαι μόνο στην «ονομάτων επίσκεψη».\nΠροχθές αντιπαρατάχθηκαν δύο πλοία. Αλλά και τα δύο ονόματά τους.\nΔύο κόσμοι, δύο Ιστορίες. Δύο κοσμοθεωρίες. Δύο πρακτικές, δύο τρόποι ζωής.\nΟ Ιδιοκτήτης και ο Άρπαγας.\nΟ Άρχοντας και το Ic oglani*.\nΟ Οθωμανός Πειρατής και ο Βυζαντινός Αυτοκράτορας.\nΤα δύο ονόματα των Πλοίων.\nΊσως είναι η καλύτερη σύνοψη, εξήγηση, αιτιολόγηση, αλλά και μελλοντική προβολή, των γεγονότων.\nΟ Oruc Reis Barbaros (1474–1518), ήταν Πειρατής, αρχικά στο Αιγαίο και μετά στην Δ. Μεσόγειο. Έμεινε στην ιστορία για τη βαρβαρότητα και τις σφαγές του.\nΉταν γενίτσαρος, Αλβανικής καταγωγής, γεννημένος στην Μυτιλήνη και ο μεγαλύτερος αδερφός, του γνωστού πειρατή Χαϊρεντίν Μπαρμπαρός. Ο Ορούτς όμως, ακολούθησε πρώτος τον δρόμο της πειρατείας. Αιχμαλωτίστηκε από τους Ιππότες της Ρόδου και έγινε σκλάβος. Τον αγόρασε ένας Αιγύπτιος εμίρης. Στην Αλεξάνδρεια τα δύο αδέλφια ξανάσμιξαν και με τη βοήθεια του εμίρη επιδόθηκαν ξανά σε πειρατικές επιδρομές.\nΤις πειρατικές τους ικανότητες εκμεταλλεύτηκε αργότερα ο Σουλεϊμάν ο Μεγαλοπρεπής και έκανε τον Χαϊρεντίν Μπαρμπαρός οργανωτή του στόλου του και τον Ορούτς τον ανεγνώρισε σαν κυβερνήτη της Αλγερίας. Από εκεί και την Τυνησία ασκούσαν πειρατεία σε παπικές γαλέρες και ισπανικά πλοία, στην Δ. Μεσόγειο.\nΤο 1518 σε μια επίθεση, οι Ισπανοί τον περικύκλωσαν στην αλγερινή πόλη Τλέμτσεν. Προσπαθώντας να σπάσει τον κλοιό σκοτώθηκε.\nΟ Νικηφόρος Φωκάς (912 μχ- 969 μχ), ήταν Στρατιωτικός και από το 963 μχ έως το 969 μχ Αυτοκράτορας του Βυζαντίου. Τα λαμπρά στρατιωτικά κατορθώματά του συνέβαλαν στην αναζωπύρωση της Βυζαντινής αυτοκρατορίας κατά τον 10ο αιώνα.\nΣαν στρατιωτικός ηγήθηκε της εκστρατείας για την απελευθέρωση της Κρήτης (961 μχ) από τους Σαρακηνούς (Άραβες), και επανέφερε την Κρήτη στους κόλπους της βυζαντινής αυτοκρατορίας για τα επόμενα 250 χρόνια.\nΜετά το θάνατο του αυτοκράτορα Ρωμανού Β', ο Νικηφόρος Φωκάς, το 963 μχ στέφθηκε αυτοκράτορας της Βυζαντινής Αυτοκρατορίας.\nΣαν Αυτοκράτορας η πολιτική του ήταν η συνέχιση των αγώνων εναντίον των Αράβων στην Ανατολή. Τους έδιωξε από την Κιλικία, ανακατέλαβε την Κύπρο και προσάρτησε μεγάλο μέρος της Συρίας, προχωρώντας έως την Τρίπολη. Παράλληλα, περιφρούρησε τα βυζαντινά συμφέροντα στη Νότια Ιταλία και Σικελία.\nΕπιβεβαίωσε τη βυζαντινή κυριαρχία στη Μεσόγειο και έως τον Ευφράτη ποταμό.\nΟμοίως αποκατέστησε τα βόρεια σύνορα της αυτοκρατορίας, με μια σύντομη εκστρατεία στα βυζαντινο-βουλγαρικά σύνορα, καταλαμβάνοντας όλα τα σημαντικά φρούρια.\nΥπήρξε ένας από τους σημαντικότερους αυτοκράτορες του Βυζαντίου και μεγαλόπνοος οραματιστής της παγκόσμιας ακτινοβολίας της αυτοκρατορίας.\nΕίχε την φήμη αδέκαστου και αφοσιωμένου στρατιώτη.\nΚαι σαν αυτοκράτορας ακόμα, κοιμόταν στο δάπεδο σε μια γωνία του αυτοκρατορικού δωματίου, συνήθεια που τηρούσε από τον καιρό που ήταν στρατιωτικός.\nΣήμερα δύο πλοία. Ένας άρπαγας Πειρατής και ένας Βυζαντινός Αυτοκράτορας.\nΔυο ξεχωριστοί Κόσμοι. Δυο ξεχωριστές Ιστορίες.\nΗ σύγκρουση αναπόφευκτη.\n* Παιδί κακής διαγωγής, αλήτης, «τσογλάνι».\nΑναρτήθηκε από Vangelis Athanasiadis στις 4.2.20